Абдирашид МИРЗАЕВ: "СПОРТДАН СОҒЛИК ҲАМ, ДОВРУҒ ҲАМ ТОПДИМ"\nЖамият 24.09.2019 127\n2004 йил. Ёшлигидан спортга меҳр қўйган, тўйларда даврага тушиб суяги қотган, сўнг ўрта мактабда 35 йил ёшларга жисмоний тарбиядан дарс бериб, нафақага чиққанига ҳам 8 йил бўлган чироқчилик Абдирашид полвон Мирзаев ҳамон тиниб-тинчимас, ҳудуддаги эски бир бинони таъмирлаб спорт клубига айлантирган, ёшларга кураш сирларини ўргатиб юрарди.\nАна шундай кунларнинг бирида оқсоқолга Тожикистонда фахрийлар ўртасида самбо кураши бўйича катта мусобақа ўтказилиши, агар хоҳласа, у ҳам иштирок этиши мумкинлиги ҳақида хабар келади.\n- Бораман, - дейди ёши етмишни қоралаган Адбирашид полвон қатъий. - Ёшлигимда бундай мусобақаларга чақиришмасди, икки-уч қишлоқдаги тўйкурашдан нарига ўтмасдик. Имконият бор экан, мусобақада қатнашаман, Ватаним шаънини ҳимоя қиламан.\nЯқинларининг ҳай-ҳайлашига қарамай, Абдирашид полвон айтганини қилди. Ўзгача иштиёқ, шижоат билан мусобақага жўнаб кетди.\nГарчанд мусобақа фахрийлар ўртасида бўлса-да, баҳслар осон кечмаслиги аён эди. 50 дан ортиқ давлатдан номдор фахрий спортчилар келишган, ҳар бири ўзининг кучу шижоатини яна бир бор майдонда кўрсатишни истарди. Абдирашид бобо ҳам уларнинг қаторида туриб, белни маҳкам бойлади, тан беришни асло ўйламасди.\nБаҳслар бошланди. Абдирашид полвон рақибларни бирин-кетин мағлуб этиб, тобора олдинга қараб илдамларди. Ўзи истаганидек, финалга чиқиб, якунда кумуш медаль соҳибига айланди. Унинг шарафига юртимиз байроғи баланд кўтарилди. Абдирашид полвон эса худди ёш боладек қувонар, кўз ёшларини тия олмас, юрт шаъни учун курашмоқ бахти не эканини илк бор қалбдан ҳис этганди.\nАна шунга ҳам 15 йилдан ошибди. Бу йиллар ичида у қанча-қанча турнирларда қатнашмади дейсиз. Мамлакатимизда ўтказилган турнирларда, халқаро миқёсдаги йирик мусобақаларда ҳам иштирок этди. Ўзи орзу қилганидек, шоҳсупага чиқишга, нуфузли ареналарда туриб, байроғимизни баланд кўтаришга, мадҳиямизни жаранг сочдиришга ҳам эришди.\nХусусан, миллий кураш бўйича Термиз шаҳрида ўтказилган Ал-Ҳаким ат-Термизий халқаро турнирида фахрийлар ўртасида шоҳсупанинг энг юқори поғонасига чиқди. Кўксини жаҳон чемпиони эканини акс эттирувчи олтин медаль безади. Қолаверса, Франциядаги халқаро турнирда, Жанубий Кореяда ўтган ЮНЕСКОнинг Бутунжаҳон миллий ўйинлар фестивалида совриндор бўлди. 2009, 2011, 2014 ва 2015 йилларда Ўзбекистон миллий кураш федерацияси томонидан "Энг яхши фахрий курашчи" сифатида эътироф этилди.\nШу билан бир қаторда, мураббийлик бобида ҳам кўплаб ютуқларга эришди. Бугун шогирдлари орасида миллий кураш, дзюдо ва самбо спорт турлари бўйича мамлакат ва Осиё чемпионлари, кўплаб халқаро турнирлар ғолиб ва совриндорлари бор. Айни пайтда ҳам "Абдирашид полвон Мирзаев" кураш клуби спортсевар ёшлар билан гавжум. Бугун бу ерда беш ёшдан 18 ёшгача бўлган юзлаб ўғил-қизлар кураш сирларини ўрганмоқда. 80 ёшни қаршилаган мураббий бобонинг эса шижоати вужудига сиғмайди. Гоҳ шогирдларига янги-янги кураш усулларини ўргатишга тиришса, гоҳида улар билан баб-баравар туриб машқ қилади, бирга югуради, сакрайди, умбалоқ ошади. Ҳамон тетик ва соғлом. Бунинг сирини эса ҳар доим спорт билан шуғулланганида деб билади.\n- Ҳаётимда қандай ютуқларга эришган бўлсам, ҳаммаси спортнинг ортидан, - дейди у. - Спортдан соғлик ҳам, довруғ ҳам топдим, озми-кўпми элга, юртга танилдим. Айниқса, шогирдларим ютуқларини кўрганимда қалбим завққа тўлади. Меҳнатларим самара бераётганидан чексиз бахтиёрлик ҳис этаман. Шундай паллаларда чарчоқларни унутиб, улар билан янада кўпроқ ишлагим, янада катта ютуқларни қўлга киритишига ҳисса қўшгим келаверади.\nАбдурашид полвон Мирзаевнинг мамлакатимиз спорти ривожи, ёшлар камолоти йўлида амалга ошираётган саъй-ҳаракатлари давлат даражасида ҳам муносиб эътироф этилмоқда.\nЖумладан, Президентимизнинг "Ўзбекистон Республикаси давлат мустақиллигининг йигирма саккиз йиллиги муносабати билан фан, таълим, соғлиқни сақлаш, адабиёт, маданият ва санъат соҳалари ходимларидан бир гуруҳини мукофотлаш тўғрисида"ги фармонига асосан "Ўзбекистон Республикасида хизмат кўрсатган спорт устози" фахрий унвони билан тақдирлангани унинг меҳнатига берилган яна бир муносиб баҳо бўлди.


Сулҳ кетидан сулҳ... Тўлови эса болаларимизнинг покиза қонлари - | Hizb-Uzbekiston.info\nHome›МАТБУОТ БАЁНОТИ›Сулҳ кетидан сулҳ… Тўлови эса болаларимизнинг покиза қонлари\nСулҳ кетидан сулҳ… Тўлови эса болаларимизнинг покиза қонлари\nСурия режимининг зўравон кучлари ва салибчи коалиция самолётлари қуролли оппозиция назорати остида бўлган Ҳалаб шаҳрининг шарқий маҳаллаларини эгаллаш учун қарийб икки ҳафтадан бери қаттиқ ҳужум қилмоқда. Бу ҳужум сохта сулҳдан кейин янада кескин тус олди. Бу сулҳ муробит қўзғолончиларнинг ҳарбий «томири уриши»ни ушлаб кўриш ва чидами даражасини билиш учун бўлган эди, холос. Бундан мақсад қўзғолоннинг илк лаҳзаларидан бошлаб тиқиштиришга уриниб келинаётган сиёсий ечимга хизмат қилувчи қарорни қабул қилиш эди.\nАйни дамда жорий бўлаётган воқеалар, яъни тўғридан-тўғри тинч фуқаролар нишонга олиниши ҳамда мумкин қадар кўпроқ болалар ва аёлларнинг ўлдирилиши буни очиб ташлади. Жаҳон соғлиқни сақлаш ташкилоти вакиласи Фазилат Шойибнинг айтишича Ҳалабнинг шарқий маҳаллаларида 23 сентябрдан 6 октябргача бўлган давр оралиғида 377 киши ўлдирилди. Сурия инсон ҳуқуқи тармоғи берган маълумотга қараганда эса қурбон бўлган тинч фуқаролар сони ўтган ой орасида 1176 кишига етди. Улардан 117таси аёллар, 312таси болалардир. Шуни ҳам кўрсатиб ўтиш керакки, ўлдирилган болалар ва аёллар сони қурбон бўлган тинч фуқаролар мажмуасининг 59 %ини ташкил қилади. Бу эса тинч фуқаролар қасддан нишонга олинаётганини яққол кўрсатиб турибди. Бундан мақсад сурияликлар иродасини синдириш ва Ғарбнинг мусулмонлар еридаги ҳар қандай режаларини рад этувчи қўзғолончиларни бўйсундиришдир.\nЛекин мустамлакачи кофирлар шуни тушуниб етишмадики Ислом тушунчалари асосида ўсиб-улғайган ва Росул САВ мактабини битирган кишининг жавоби Уммат йўлбошчисининг жавоби каби бўлади. Уммат йўлбошчиси Росул САВ агар улар бу ишни тарк қилиши эвазига ўнг томонига қуёшни, чап томонига ойни қўйиб қўйишган тақдирда ҳам то Аллоҳ бу ишни зоҳир қилмагунича ёки унинг йўлида ҳалок бўлмагунича бу ишни асло тарк қилмаслигини айтиб, Қурайш етакчилари билан ишни узил-кесил ҳал қилган эдилар.\nБинолар, мол-мулклар, шифохоналар, тиббиёт муассасалари, тез ёрдам ва фуқаролик мудофааси системасининг кенг кўламда вайрон қилиниши бу жиноятларнинг Суриядаги аҳлимизга қарши қасддан қилинаётганини кўрсатади. Чунки охирги пайтларда бештадан кўпроқ шифохоналар ишдан чиқди. Оддий тиббий марказлар ҳам вайрон қилинди. Бу тиббий марказлар «террорчиларга қарши уруш» деган баҳона билан ваҳшиёна ва программали тарзда бомбардимон қилиш оқибатида деярли ҳар куни яраланаётган улкан сондаги мажруҳ одамларни қутқазиш учун қурилган эди. Хўш, қани ўша «террор», қаерда?!! Ким у «террорчи»?!! Оғриқ ва аламлар мавжуд шифохоналардами?!! Ёки болаларнинг ётоқхоналаридами ва оналарнинг бағридами?!! Террорчи – болаларимизни етим, аёлларимизни тул қилаётган, еримизни ёндириб, покиза қонларимизни дарё қилиб оқизаётган мана шу мустамлакачилар ва қонхўр режим эмасми ахир?!!\nКофирларнинг ва Суриядаги тоғут золимларнинг жиноятлари уларнинг манфаатпарастлик таъбирлари бўйича ҳатто «уруш жиноятлари» деб аташ даражасига ҳам кўтарилмади, эмиш. Чунки БМТнинг инсон ҳуқуқлари бўйича олий комиссари Амир Зайд ибн Раъд Ҳусайн бир неча кун олдин: Ҳалабдаги тинч фуқароларга қилинган ҳужумлар уруш жиноятлари ёки инсониятга қарши жиноятлар даражасига кўтарилиши мумкин – деди. Тўкилган шунча қонлардан кейин ва шунча вайрон қилишлардан кейин ҳам шундай жиноятлар даражасига кўтарилмади, балки уларнинг икки юзлама нормалари ва қонунларига муносиб келадиган тавсифлар даражасига кўтарилиши «мумкин» эмиш!! Маълумки уларнинг бу нормалари ва қонунлари ҳар қандай инсоний қийматдан холи бўлган моддий манфаатпарастлик сиёсатларига қараб ўзгариб туради!!\nЭй, Суриядаги қўзғолончилар! Шуни яхши билингларки, сизнинг қўзғолонингиз ўз мақсадларига асло осонлик билан эриша олмайди. У кўплаган савдолашишлар ва ён беришлар босқичларини босиб ўтди. Шундай экан оғир шароитлардан, фожиалар ва вайроналарнинг кўплигидан, болалар ва аёлларнинг ўлдирилаётгани ва сарсон-саргардон қилинаётганидан таъсирланиб яримта ечимларга рози бўлиб қолманг, бундай ечимларни асло қабул қилманг. Гарчи устингизга салибчи кофирлар биргаликда ёпирилаётган бўлса ҳам ва уларга Суриядаги болалар ва аёлларни қутқазиш учун қимирлаб ҳам қўймаётган мусулмонлар ҳокимларидан иборат мана бу ёлланма малайлар ёрдам бераётган бўлса ҳам!!\nСурияда «тўлғоқ» жуда оғир кечяпти. Чунки у Башар ва унинг бошқарув режимидан кейин ишларнинг қайси йўналиш сари кетиши устидаги курашдир. Сурияда нуфуз эгаси бўлган ва ўзининг иттифоқчиси руслар ёрдамига таянаётган Америка Пайғамбарлик минҳожи асосидаги рошид Халифаликнинг тикланишига оид ҳар қандай белги-аломатни тириклайин кўмишга уринишдан асло чарчамайди. Зеро Ғарб холис кишиларнинг ҳокимият тепасига келиб Умматнинг исломий армиялардаги қаҳрамон ўғлонларидан иборат куч-қудрат аҳлидан ёрдам олишларига йўл қўймаслик борасида ўзининг бутун макру ҳийласига, тулкилигига ва нуфузига умид боғламоқда. Маълумки исломий армияларни уларнинг ҳокимлари ички масалалар билан овора қилиб кишанлаб турибди. Бу армиялар холис кишиларга ёрдам қўлини чўзса ўшанда ташаббусни ўз қўлига олади ва ўзининг тузилишидан кўзлаётган ғояни амалга оширади. Бу ғоя – Исломни бутун ер юзи бўйлаб ёйиш, заиф-нотавонларга ёрдам бериш ва адолат, тинчлик, осудалик ўрнатишдир.\nTagsаёлларнинг ўлдирилишисулҳСурия режими\nКампунг Мелайдаги портлаш


Италияликлар референдумда ҳукмрон коалициянинг парламент қуйи ва юқори палаталарида депутатлар сонини камайтириш бўйича ташаббусини қўллаб-қувватлади. Бироқ, мамлакатда сайловлар 2022 йилдан эрта ўтказилмайди, дея айтиб ўтди экспертлар.\n20-21 сентябрь кунлари Италияда бўлиб ўтган референдум иштирокчиларининг 69,63 фоизи парламентнинг иккала палатаси - сенат (юқори палата) ва депутатлар палатаси (қуйи) вакиллари сонини қисқартириш ташаббусини маъқуллади. 30,37 фоиз одам қарши бўлган. Бу сайлов бюллетенларининг 99 фоизи қайта ишлангандан кейин эълон қилинган оралиқ овоз бериш натижаларидир.\nШу тариқа, энг юқори даражадаги қонун чиқарувчилар сони 945 нафардан 600 нафаргача камаяди: депутатлар палатаси 630 ўрин ўрнига 400 ўрин, сенат 315 ўрнига 200 ўринга эга бўлади.\nҲам қуйи палата депутатлари, ҳам Италиядаги сенаторларнинг аксарияти тўғридан-тўғри овоз бериш йўли билан сайланади. Бу Франция ёки Буюк Британиядаги вазиятдан фарқ қилади, у ерда юқори палата аъзоларининг аксарияти (тегишли равишда сенат ва лордлар палатаси) тўғридан-тўғри сайланмайди, балки минтақавий қонун чиқарувчи органлар ёки бошқа органлар томонидан сайланади.\nИталияда қонун чиқарувчилар сонини қисқартириш ташаббусининг асосий тарафдорлари - «Беш юлдуз ҳаракати» партияси. У марказий-сўл Демократик партия билан биргаликда ҳукмрон коалициянинг бир қисмидир. Парламентни қисқартириш ўн йил ичида миллиард еврони тежайди, дея ваъда берган «Беш юлдуз ҳаракати». Бундан ташқари, қонунчилик тизимининг самарадорлиги ошади, деб ҳисоблашмоқда партияда. «Агар депутатлар сони камайтирилса, бу партияларга ўз ишининг сифатига урғу берадиган вакилларни танлашга туртки бериши аниқ», - дея маълум қилди овоз бериш олдидан «Беш юлдуз ҳаракати» депутати Мишель Содано.\nУшбу ғоя Демократик партия раҳбари Никола Дзингаретти томонидан ҳам қўллаб-қувватланди, у уни ҳукумат ислоҳотлари дастурининг бир қисми деб атади. Асосий мухолифат кучлари - «Лига» ва «Олға, Италия» ўнг партиялари ҳам ўзгаришларни қўллаб-қувватлади. Италия ташқи ишлар вазири, «Беш юлдуз ҳаракати» вакили Луижи ди Майо референдум натижаларини «тарихий» деб атади.\nМамлакатлар юқори даражадаги қонун чиқарувчи органлардаги кишилар сонини 10 фоиздан кўпроққа қисқартирган ҳолатлар камдан-кам учрайди - 1945 йилдан 2008 йилгача бўлган вақт давомида бу 20 мартадан кам бўлган, деди Вена университети мутахассиси Мэттью Бергман. Тулуза университети ва Париж иқтисодиёт мактаби тадқиқотчилари Италияда ҳозир депутатлар сони жуда кўп, деб ҳисоблашмоқда. Улар ушбу мамлакат учун қонун чиқарувчиларнинг энг мақбул сони ҳисобланган формулани яратдилар - 570 кишига яқин.\nИталияда янги ҳукумат қасамёд қилди


Зарина Низомиддинова «Шаҳзода Муҳаммедова мени тўйига таклиф қилмади» видео 5-01-2019, 16:16 | Zamin.uz\n16:16 / 05.01.2019\nЗарина Низомиддинова: «Шаҳзода Муҳаммедова мени тўйига таклиф қилмади» (видео)\n“Очиқ суҳбат” лойиҳасининг Янги йил байрамига бағишланган сонида актриса Зарина Низомиддинова иштирок этди ва кўплаб саволларга жавоб берди.\n— Дарҳақиқат, шунақа жанжал бўлди. Менинг ўзимга яраша феъл-атворим бор. Мен ҳеч қачон бировга дўқ қилиб дилини оғритмайман, лекин ўзимга нисбатан ҳурмат талаб қиламан. Ўша вақтда мен унга: “Бунақа оҳангда гапирилмайди”, дедим, у эса: “Қанақа гапирилади?” деб мен билан жанжаллашиб кетди. У қизнинг ичида мен битта нарса кўрдим, аслида, у ёмон қиз эмас. Унинг ичида барибир қандайдир яхши инсон яшайди. Шунчаки унинг тарбияси баъзи сабаблар туфайли бузилиб қолган ва буни тўғриласа бўлади.\n— “Инстаграм” тармоғи бир кунда ҳаётингизнинг қанча вақтини ўғирлайди?\n— Жудаям кўп. Охирги уч кунда “Инстаграм”дан бошимни кўтармадим.\n— Шаҳзода мени тўйига таклиф қилмади. Менга “Инстаграм”дан ҳам шу саволни ёзишди ва мен уларга ҳам шундай жавоб бердим. Балки мени тўйида кўргиси келмагандир (кулиб). Барибир ўша куни мен спорт залда эдим. Мен учун машғулотларим биринчи ўринда.\nВидеони VPN орқали кўришингиз мумкин:\n[media=https://www.youtube.com/embed/1l2u7aXdoNk] “Замин” янгиликларини “Twitter”да кузатиб боринг\nЯнгиликлар » Маданият » Зарина Низомиддинова: «Шаҳзода Муҳаммедова мени тўйига таклиф қилмади» (видео)


Ўзбекистон Республикаси Президентининг 2017 йил 1 декабрдаги “Ногиронлиги бўлган шахсларни давлат томонидан қўллаб-қувватлаш тизимини тубдан такомиллаштириш чора-тадбирлари туғрисида”ги Фармоннинг ижросини таъминлаш мақсадида жорий йилнинг 9-10 март кунлари Ўзбекистон мусулмонлари идораси ҳамда "Вақф" хайрия жамоат фонди ташаббуси билан Қорақалпоғистон Республикасининг Нукус шаҳридаги “Имом эшон Муҳаммад” ва Тўрткўл туманидаги “Тўрткўл” жоме масжидлари, Хоразм вилоятининг Урганч шаҳридаги марказий – “Охун бобо” масжидида эшитиш ва сўзлаш билан боғлиқ ногиронлиги бўлган инсонлар иштирокида диний-маърифий тадбирлар ўтказилди.\nЎзбекистон мусулмонлари идораси ҳузуридаги “Вақф” хайрия жамоат фонди раиси ўринбосари Зоҳиджон Тўраев, Ўзбекистон мусулмонлари идораси мутахассиси Мунира Абубакирова ва ЎМИнинг ҳудудлардаги вакиллари, диний соҳада фаолият олиб бораётган шаҳар ва туманлар бош имом-хатиблари ва етакчи отинойилар иштирок этди.\nУшбу тадбирларда жами 320 нафардан ортиқ эшитиш ва гапириш қобилиятида нуқсони бўлган шахсларга Ислом дини ҳақида ҳадис ва оятлардан мисоллар келтириб, тушунчалар берилди.\nИштирокчилар ногиронлиги бўлган кишилар учун диний-маърифий тадбирларни ташкил қилиб, қалбларига ҳидоят нурини етказгани учун барча мутасадди ташкилотларга ўзларинининг самимий миннадорчиликларини билдирдилар.\nНукус ва Тўрткўлда ўткан тадбирларда “Вақф” хайрия жамоат фонди томонидан тадбир иштирокчиларига 8,5 миллион сўмлик совғалар ҳамда Қорақалпоғистон мусулмонлари қозиёти томонидан “Намаз китабы” ва “Ибадати исламия” китоблари бепул тарқатилди.\nХоразмда ўткан тадбирда “Вақф” хайрия жамоат фонди раҳбари ўринбосари Зоҳиджон Тўраев сўзга чиқиб, Фонд томонидан бугунги кунда амалга оширилаётган хайрия ишлари, саховат тадбирлари ҳақида маълумот берилди.\nЎзбекистон мусулмонлари идораси мутахассиси Мунира Абубакирова ушбу йўналишда Диний идора ташаббуси билан бутун республика миқёсида амалга оширилаётган ишлар ҳақида батафсил гапириб берди.\nҲар жума куни Урганч шаҳар “Кўзли ота” масжидида жума маърузалари Сурдо таржимаси асосида олиб борилиши маълум қилинди.\nТадбир сўнгида “Вақф” хайрия жамоат фонди томонидан хоразмлик эшитиш ва гапириш қобилияти чекланган шахсларга совғалар топширилди. Тадбирдан кейин бемор, имконияти чекланган ногирон кишиларнинг уйларига бориб, уларнинг ҳолидан хабар олинди.\nДругие материалы в этой категории: « Отинойилар фаолияти ҳамиша эътиборда\tИслом тараққиёт банки делегацияси Ўзбекистонда »


Кассано: Италия футболи шунчалик аянчли аҳволга тушдики, ҳатто менинг бобом бу ерда ўйнаши мумкин\n13:58 / 10.05.2015 1899\nИталиялик ҳужумчи Антонио Кассано Италия футболининг бугунги аҳволига ўз муносабатини билдирди.\n“Италия футболи шу қадар аянчли аҳволга тушдики, ҳатто менинг бобом бу ерда ўйнаши мумкин. Бу аҳволда “Ювентус” кейинги ўн йил давомида скудеттони ҳеч қандай қийинчиликсиз ютишда давом этади”, - деган у.\nШунингдек, у келажакдаги режалари ҳақида айтиб ўтган:\n“Футболни соғиндим. Шу ёзда қайтишни истайман. “Сампдория”да яна бир имкониятга эга бўлишни хоҳлардим, аммо бунинг имкони бўлмаса керак. Улар ҳимоячи қидираётган экан. Балки, мослашиш, амплуани ўзгартириш керакдир?”.


Болаликдан кинода: 18 ёшга тўлмасидан аввал ўз карьерасини бошлаган Голливуд юлдузлари (фото) - Daryo\n14:24, 25.01.2021 30721\nБолаликдан кинода: 18 ёшга тўлмасидан аввал ўз карьерасини бошлаган Голливуд юлдузлари (фото)\nҲозирда уларни машҳур қилган роллари туфайли танийдиганлар талайгина. Аммо юлдузларнинг истеъдодлари болалигида, ҳаттоки келажакдаги касби ҳақида ўйламаган вақтидаёқ намоён бўлган.\nАктриса ўз карьерасини 7 ёшида бошлаган. 1989 йилда у режиссёрлар Вуди Аллен, Фрэнсис Форд Коппола ва Мартин Скорсезе томонидан суратга олинган «Нью-Йорк ҳикоялари» фильмида рол ижро этган. Шунингдек, Ўргимчак одам ҳақидаги учта фильмда ҳам иштирок этган.\nКристен 9 ёшга тўлганида унга «Ўн учинчи йил» фильмида суратга тушиш таклиф қилинди. Актрисага машҳурлик келтирган роли − «Сумерки» картинасидаги Белла образидир.\n1991 йилда актёр ажрашган оилаларда гиёҳвандликка берилиб кетаётган ўспиринлар ҳақидаги «Ўн беш» телесериалида роль ижро этган. Ўша вақтда актёр 15 ёшда бўлган. Кейинчалик у Дедпул роли билан машҳурликка эришган.\nАктёр илк бора 5 ёшида экранларда кўриниш берган. 1979 йилда у «Romper Room and Friends» болалар дастурида иштирок этган. Бир неча йил ўтгач «Ўсиш муаммолари» ва «Янги Лесси» сериалларининг юлдузига айланган. Эндиликда актёрга омад келтирган ўнлаб фильмлар мавжуд.\nАктриса 13 ёшида илк дебютини ижро этган. У Люк Бессоннинг «Леон» фильмида Матилда образида гавдаланган. Сўнгра «Қора оққуш» фильмидаги бош роли учун «Оскар» мукофотига сазовор бўлган.\nАктёр 12 ёшида «Анастасия: Аннанинг сирлари» сериалининг юлдузига айланган. 2011 йилда у «Жангчи» фильмидаги иккинчи даражали роли учун «Оскар» мукофотини қўлга киритган.\n1991 йилда 15 яшар Риз «Ойдаги одам» фильмида кичик ролларнинг бирини ижро этган. У «Чизиқни кесиб ўтиш» фильмидаги ижроси учун «Оскар» мукофоти билан тақдирланган.\nУ «Етти биродарга етти келин» фильмида роль ижро этганида 7 ёшда эди. Кейинчалик «Гладиатор» ва «Жокер» фильмлари билан танилган.\nУнинг карьераси 14 ёшида «Сиз зулматдан қўрқасизми?» сериали билан бошланган. Шунингдек, «Ла Ла Ланд» фильмидаги ижроси учун «Оскар» мукофотига номзод бўлган.\nЭлайжа 8 ёшида бирданига 3 та фильмда роль ўйнаган. Ҳозирда унинг энг машҳур роли «Узуклар ҳукмдори»даги Фродо Беггинс образидир.\nМиллионлаб мухлисларга эга Голливуд юлдузлари болалигида қандай кўринишда бўлган? (фото)\nБолалигида машҳур бўлиб, кейин кўринмай қолган актёрларнинг ҳозирги кўриниши (фото)\nМашҳурликка жуда эрта эришган, аммо уни сақлаб қололмаган 5 санъаткор\n16:25 Бугун 195\n16:01 Бугун 1660\n15:34 Бугун 1807\n15:30 Бугун 6397\n15:46, 21.01.2022 145111\n23:43, 21.01.2022 75023\n22:43, 20.01.2022 66505\n15:58, 21.01.2022 65403


16:23 18.01.2016 (Янгиланган 17:09 18.01.2016) Ҳавола олиш\nПарвез Мушарраф 2006 йилда ўлдирилган Белужистон миллатчилар етакчиси Акбар Бугти қотиллигида айбланиб, судга тортилган эди. Покистон суди ундан ва ушбу иш юзасидан гумонга олинган бошқа кишилардан барча айбловларни олиб ташлади.\nТОШКЕНТ, 18 янв — Sputnik. Душанба куни Покистон суди миллатчилар етакчиси Акбар Бугти қотиллигида айбланаётган мамлакат собиқ президенти генерал Парвез Мушаррафнинг оқланганлиги ҳақидаги ҳукмни эълон қилди, хабар қилади Франс Пресс агентлиги Мушарраф адвокатларидан олинган маълумотлар асосида.\nБугти иши бўйича ҳисбга олинган генерал 2013 йил октябр ойида гаров эвазига озодликка чиқарилган эди. У бундан ташқари ҳам бир нечта айбловлар бўйича тергов ишларида қатнашмоқда.\n"Суд собиқ президент Парвез Мушаррафга қарши ҳамда бу ишда гумон қилинган бошқа шахслардан айбни соқит қилди", — хабар қилди мамлакат ИИВ собиқ раҳбари Офтоб Шарпао.\n2013 йил Мушарраф Покистон ИИВ “қора рўйхати”га киритилган эди. Адвокатлар ушбу рўйхатдан Мушарраф исмини ўчиришни сўраб, судга мурожаат қилдилар. Мушарраф устидан давлат хоини сифатида ҳам жиноий иш қўзғатилган. Тергов ишлари тахминига кўра, 2001 —2008 йилларда Покистон президенти лавозимини эгаллаган Мушарраф, 2007 йил мамлакатда фавқулодда ҳолат эълон қилиб, Олий суд аъзоларини ҳисбга олишга буйруқ бергани Давлатга нисбатан амалга оширилган хоинлик, деб баҳоланган.\nПокистон қонунларига мувофиқ, давлат хоинларига ўлим ёки умрбод қамоқ жазоси берилиши мумкин. Мушаррафнинг ватан хоини сифатида ҳибсга олиниши 2013 йилда Покистон ҳукумати ташаббуси билан амалга оширилган.


14 май куни Ўзбекистонда кутилаётган об-ҳаво маълумоти\n17:21 / 13.05.2019 11517\nТошкент шаҳри. Республика Гидрометеорология марказининг хабар беришича, 14 май куни пойтахтда ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 17-19 даража илиқ, кундузи 29-31 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 17-22 даража илиқ, кундузи 33-38 даража иссиқ бўлади.\nҚашқадарё ва Сурхондарё вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 19-24 даража, кундузи 32-37 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, айрим жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат кечаси 8-13 даража илиқ, кундузи 19-24 даража иссиқ бўлади.


Гувоҳномани алмаштириш соддалашди – Сурхон тонги\nБош саҳифа / Жамият / Гувоҳномани алмаштириш соддалашди\nНоябр 17, 2018\tЖамият Изоҳ қолдириш 914 Кўрилди\nСАВОЛ: Ҳайдовчилик гувоҳномамни янги тартибда жорий этилаётган гувоҳномага алмаштирмоқчи эдим. Бунинг учун автотранспорт воситасини ўн икки ой мобайнида бошқарилганлигини тасдиқловчи ҳужжат талаб этилади деб эшитдим. Аммо менда бундай ҳужжат мавжуд эмас. Ҳайдовчилик гувоҳномасини алмаштириш тартиби ва тақдим этиладиган ҳужжатлар ҳақида маълумот берсангиз.\n2020 йилнинг 31 декабрига қадар миллий ҳайдовчилик гувоҳномаларини гувоҳноманинг янги намуналарига алмаштириш соддалаштирилган тартибда давлат хизматлари марказларида амалга оширилади. Жумладан, Ўзбекистон Республикаси Президентининг Давлат маслаҳатчиси Т. Худайбергенов томонидан тасдиқланган 2018 йил майдаги “Миллий ҳайдовчилик гувоҳномасини янги намунадаги ҳайдовчилик гувоҳномасига алмаштириш тартиби бўйича давлат хизматларини кўрсатишнинг вақтинчалик маъмурий регламент”ига кўра, миллий ҳайдовчилик гувоҳномаларини гувоҳноманинг янги намуналарига алмаштириш учун талабгорлар томонидан қуйидаги ҳужжатлар тақдим этилиши лозим:\nталабгорнинг шахсини тасдиқловчи ҳужжат (фуқаролик паспорти);\nэски намунадаги ҳайдовчилик гувоҳномаси ҳамда унинг талони;\nэнг кам ойлик иш ҳақининг 70 фоизи миқдорида давлат божи тўлаганлигини тасдиқловчи ҳужжат.\nБундан ташқари, талабгорларнинг электрон рақамли имзолари бўлиши шарт. Бундай имзони олиш учун давлат хизматлари марказларида барча зарур шароитлар таъминланади.\nТалабгордан бошқа ҳужжатларни талаб қилиш тақиқланади.\nЯна бир гап. Ҳайдовчилик гувоҳномасини алмаштирмоқчи бўлган талабгорлар давлат хизматлари марказига шахсан ўзлари келиб мурожаат қилишлари шарт. Тақдим этилган барча ҳужжатларни 15 дақиқа ичида қонун ҳужжатларида белгиланган талаблар асосида ва маълумотлар базаси орқали ўрганиб чиқиб, гувоҳнома расмийлаштириб берилади.\nСаволга Термиз шаҳар давлат хизматлари маркази директори\nО.МАВЛОНОВ жавоб берди.\nОлдинги “Қоч валютчик”\nКейинги “Йўтал” дори


Тбилисидаги намойишлар ташкилотчиси ва бош вазир ўртасидаги музокара натижасиз якунланди\nТбилисидаги ҳукуматга қарши намойиш ташкилотчиси Заза Саралидзе.\nТбилисидаги ҳукуматга қарши намойиш ташкилотчиси Заза Саралидзе 4 июнда Грузия бош вазири Георгий Квирикашвили билан ўтган музокаралардан сўнг ўз тарафдорларига намойишларни давом эттириш фикрида собит қолаётганини айтди.\nЗаза Саралидзе ўз тарафдорларига: “Коррупциялашган система мутлоқо йўқ қилиниши лозим”, деб айтди. Бош вазир Георгий Квирикашвили 4 кундан бери давом этаётган норозилик намойишлари ортидан Саралидзе билан музокаралар ўтказишга мажбур бўлган эди.\nОммавий намойишлар норозилик белгиси сифатида 31 май куни бошланди. Бунга Саралидзенинг ўғлини ўлдирган икки ўсмирнинг иши бўйича суд чиқарган қарор сабаб бўлди.\nСаралидзега кўра, унинг ўғлини ўлдирган икки гумон қилинувчининг қариндошлари бош прокуратурада ишлагани учун ҳам жазодан қутулиб қолган.\nНамойиш иштирокчилари бош прокурор Ираклий Шотадзенинг лавозимидан кетишини талаб қилди. Бироқ бош прокурор истеъфо бергач, улар талабларини янада ошириб, бутун бошли ҳукуматни истеъфога чиқишга чақира бошлади.\nГрузия президенти Георги Маргвелашвили ва бош вазири Гиорги Квирикашвили намойишчиларнинг адлия тизимини ислоҳ қилиш талабини ҳал этишга ваъда берди. Аммо Саралидзе намойишчилар талабини бўшаштирмаслигини айтди.\nУ билан намойишчилар 1 июнь куни Тбилиси шаҳар суди икки гумон қилинувчи ўсмирга 10 ва 9 йиллик қамоқ жазоси берганига ҳам рози бўлмади.


Раҳматуллаев Озарбайжонда ўйнайди | "NAVBAHOR" FUTBOL JAMOASINING RASMIY WEB SAHIFASI\nРаҳматуллаев Озарбайжонда ўйнайди\nДавралар оралиғида "Навбаҳор" таркибига қўшилган маҳоратли ярим ҳимоячи Алибобо Раҳматуллаев мавсумни жамоамиз сафида якунлаши кутилганди. Аммо, футболчи фаолиятини Озарбайжоннинг "Раван" клубида давом эттирадиган бўлди. Раҳматуллаев билан шартнома имзоланаётганида футболчига хориждан яхшироқ таклиф тушса уни ҳеч бир муаммосиз қўйиб юбориш борасида келишиб олинганди. Орадан маълум вақт ўтгач, Алибобога Озарбайжоннинг “Раван” клубидан таклиф тушди. Шу сабабли, ярим ҳимоячи бир неча кун олдин Озарбайжонга йўл олганди. Бир неча кун давомида “Раван” машғулотларида қатнашган ҳамюртимизнинг ҳаракатлари мураббийларга ва клуб раҳбаритига манзур бўлгач, Раҳматуллаевга шартнома таклиф қилишди. Шундан сўнг Алибобо клубимизга бу борада мурожаат қилди. Ўзаро келишган ҳолда шартнома бекор қилинди.\nИккинчи давра арафасида жамоамиз аъзосига айланган Алибобо Раҳматуллаев қисқа вақт оралиғида "Навбаҳор" таркибида учта ўйинда майдонга тушганди. "Нефтчи"га қарши ўтган “дерби” учрашувида эса Улуғбек Бақоев урган голга ассистентлик қилганди. Биринчи даврани "Бухоро" таркибида ўтказган футболчи ушбу мавсумида умумий ҳисобда олий лигада саккизта ўйинда иштирок этган. Алибобога янги клуби сафида омад ёр бўлишини тилаган ҳолда унинг фаолиятига улкан зафарлар тилаб қоламиз!\nБокунинг "Раван" клуби ҳақида қисқача маълумот. Жамоа ўтган мавсум якунига кўра мамлакат премьер-лигасига бериладиган йўлланмага эга бўлганди. Айни пайтда мазкур клуб Озарбайжон чемпионатининг уч туридан сўнг икки очко жамғариб, ўн жамоа орасида саккизинчи поғонани эгаллаб турибди. Алибобо янги жамоасидаги дебютини 13 сентябрь куни "Нефтчи"га қарши учрашувда нишонлаши мумкин. 2007 йилда ташкил топган ушбу жамоа 2011 йилга келиб Озарбайжон премьер-лигасида қатнашиш ҳуқуқини қўлга киритганди. "Арслонлар" 2013-2014 мавсумда Озарбайжон кубоги ярим финалига қадар етиб боришганди. Бу клуб тарихидаги энг катта ютуғи ҳисобланади. Аммо, шу мавсумнинг ўзида қуйи дивизонга тушиб кетганди.


MIYASHI - тукларни тўкувчи крем\nМахсус ишлаб чиқилган формула асосида ушбу восита кераксиз тукларга тез сингади, уларни осон ва самарали бартараф эта олади, териники куйдирмайди, сезгир тана эгаларига ҳам мос келади.\nMahsulot sonini ko’rsating 1 dona - 167 000 so’m 2 dona - 306 500 so’m 3 dona - 432 250 so’m 4 dona - 558 000 so’m 5 dona - 683 750 so’m 6 dona - 809 500 so’m 7 dona - 935 250 so’m 8 dona - 1 061 000 so’m 9 dona - 1 186 750 so’m 10 dona - 1 312 500 so’m 11 dona - 1 438 250 so’m 12 dona - 1 564 000 so’m 13 dona - 1 689 750 so’m 14 dona - 1 815 500 so’m 15 dona - 1 941 250 so’m\nДепиляция учун энг зўр восита бу — Silky beauty spray.\nКиндик ости ва қўлтиқ тукларини тозалаш суннатдир!\nҚўлтиқ кўп терлайдиган ўрин бўлиб, у ерлардаги тукларда кир йиғилиб қолишидан бадбўй ҳид пайдо бўлиши мумкин. Silky beauty spray бу йўлда энг яхши восита бўла олади. Ушбу восита орқали амалга оширилган депеляциядан сўнг ёпишиб кетган туклар ва қизариб кетган териларни унутиш мумкин. Унинг таркибида тук фолликуласини йўқ қиладиган фаол моддалар мавжуд. Туклар ингичка бўлиб, илдизлар заифлашади ва исталмаган жойлардаги тук ўсиши сезиларли даражада узоқ муддатга секинлашади.


Бухгалтер бўлишни хоҳловчилар диққатига | NORMA.UZ\n«Норма» ПРМ «Бухгалтерия ҳисоби – нолдан балансгача» ўқув курсига таклиф қилади. Машғулотлар 28 май куни соат 9:30 да бошланади.\nУшбу ўқув дастуримиз бухгалтерия ҳисоби соҳасига эндигина қадам қўймоқчи бўлган, лекин бироз иккиланаётган кишиларнинг бухгалтерия тўғрисидаги шубҳа-гумонларига барҳам беради.\nМасофадан туриб ўқиганда асосий ишингиздан чалғимай, ўзингизга қулай вақт ва жойда таълим олиш имкони бўлади. Курснинг ўқув режасида ўқитувчи билан бевосита мулоқот қилиш, ундан маслаҳатлар олиш, ўқув синфларида оралиқ ва якуний синовлар ташкил этилиши назарда тутилган.\nМаърузачи - МАДАЛХОНОВА Ҳулкар Рустамовна, олий маълумотли мутахассис, бухгалтерия ҳисобини юритиш бўйича 14 йиллик, ўқитувчилик фаолиятида 8 йилдан ортиқ тажрибага эга.


ЎРҚ-229-сон 13.10.2009. Археология мероси объектларини муҳофаза қилиш ва улардан фойдаланиш тўғрисида\nАРХЕОЛОГИЯ МЕРОСИ ОБЪЕКТЛАРИНИ МУҲОФАЗА ҚИЛИШ ВА УЛАРДАН ФОЙДАЛАНИШ ТЎҒРИСИДА\n2-модда. Археология мероси объектларини муҳофаза қилиш ва улардан фойдаланиш тўғрисидаги қонун ҳужжатлари\n4-модда. Археология мероси объектларига бўлган мулк ҳуқуқи\n2-боб. Археология мероси объектларини муҳофаза қилиш ва улардан фойдаланиш соҳасидаги давлат бошқаруви\n5-модда. Ўзбекистон Республикаси Вазирлар Маҳкамасининг археология мероси объектларини муҳофаза қилиш ва улардан фойдаланиш соҳасидаги ваколатлари\n6-модда. Ўзбекистон Республикаси Маданият ва спорт ишлари вазирлигининг археология мероси объектларини муҳофаза қилиш ва улардан фойдаланиш соҳасидаги ваколатлари\n7-модда. Археология мероси объектларини муҳофаза қилиш ва улардан фойдаланиш соҳасидаги махсус ваколатли муассаса\n8-модда. Маҳаллий давлат ҳокимияти органларининг археология мероси объектларини муҳофаза қилиш ва улардан фойдаланиш соҳасидаги ваколатлари\n3-боб. Археология мероси объектларини давлат томонидан муҳофаза қилиш ва улардан фойдаланиш\n9-модда. Археология объектларининг давлат томонидан муҳофаза қилинишини таъминлаш ва улардан фойдаланиш\n10-модда. Археология объектини Моддий маданий мерос объектларининг давлат кадастрига киритиш\n11-модда. Археология ёдгорлигини Моддий маданий мерос объектларининг давлат кадастридан чиқариш\n12-модда. Археология ашёларини давлат ҳисобига олиш ва сақлаш\n13-модда. Археология ашёлари давлат каталогини юритиш\n14-модда. Археология ашёларини Археология ашёлари давлат каталогида рўйхатдан ўтказиш\n15-модда. Археология ашёлари давлат каталогида рўйхатдан ўтказилган археология ашёларини тасарруфдан чиқариш\n16-модда. Археология ашёларини давлатга топшириш ҳамда фан, маданият ва таълим муассасаларига бириктириб қўйиш\n17-модда. Фан, маданият ва таълим муассасаларига бириктириб қўйилган археология ашёларидан фойдаланиш\n18-модда. Археология ашёларини асраш чора-тадбирлари\n19-модда. Археология ашёларини Ўзбекистон Республикасидан олиб чиқиш\n4-боб. Археология мероси объектларининг археология тадқиқоти\n20-модда. Археология қидирувлари, археология қазишмалари ва археология назоратини амалга ошириш шартлари\n21-модда. Археология қазишмаларини режалаштиришдаги устуворлик\n22-модда. Очиқ варақ ва рухсатнома бериш тартиби ҳамда шартлари\n23-модда. Очиқ варақнинг шакллари ва амал қилиш муддати\n24-модда. Очиқ варақ ва рухсатнома олган археологнинг ҳуқуқлари\n25-модда. Очиқ варақ ва рухсатнома олган археологнинг мажбуриятлари\n26-модда. Археология объектларида махсус асбоб-ускуналардан фойдаланиш\n27-модда. Фан, маданият ва таълим муассасаларига бириктириб қўйилган археология ашёларининг археология тадқиқоти\n28-модда. Илмий ҳисобот тузишга доир талаблар\n29-модда. Археология мероси объектларини давлат томонидан муҳофаза қилиш ва улардан фойдаланишни молиялаштириш\n30-модда. Археология мероси объектларини муҳофаза қилиш ва улардан фойдаланиш соҳасидаги халқаро ҳамкорлик\n32-модда. Археология мероси объектларини муҳофаза қилиш ва улардан фойдаланиш тўғрисидаги қонун ҳужжатларини бузганлик учун жавобгарлик\n33-модда. Қонун ҳужжатларини ушбу Қонунга мувофиқлаштириш\n34-модда. Ушбу Қонуннинг кучга кириши\nҲужжат 14.10.2009 00 санаси ҳолатига\n1.13.00.00.00 Таълим. Фан. Маданият / 13.03.00.00 Маданият / 13.03.07.00 Маданий мерос объектларидан фойдаланиш ва уларни муҳофаза қилишнинг бошқа масалалари]\nҚонунчилик палатаси томонидан 2009 йил 16 июнда қабул қилинган\nСенат томонидан 2009 йил 29 августда маъқулланган\nУшбу Қонуннинг мақсади археология мероси объектларини муҳофаза қилиш ва улардан фойдаланиш соҳасидаги муносабатларни тартибга солишдан иборат.\nАрхеология мероси объектларини муҳофаза қилиш ва улардан фойдаланиш тўғрисидаги қонун ҳужжатлари ушбу Қонун ва бошқа қонун ҳужжатларидан иборатдир.\nАгар Ўзбекистон Республикасининг халқаро шартномасида Ўзбекистон Республикасининг археология мероси объектларини муҳофаза қилиш ва улардан фойдаланиш тўғрисидаги қонун ҳужжатларида назарда тутилганидан бошқача қоидалар белгиланган бўлса, халқаро шартнома қоидалари қўлланилади.\nархеолог — тегишли олий маълумотга эга бўлган тадқиқотчи;\nАрхеология ашёлари давлат каталоги — ҳар бир археология ашёси тўғрисидаги асосий маълумотлар мавжуд бўлган ҳисобга олиш ҳужжати;\n1.Маданий мерос / Археология ашёси]\nархеология ашёси — археология қидирувлари, археология қазишмалари ва археология назоратини амалга оширишда ёки хўжалик ва ўзгача фаолият жараёнида аниқланган, шунингдек тасодифан топилган (хазина) ва идентификациялашдан ўтказилган моддий қолдиқ;\n1.Маданий мерос / Археология ёдгорлиги]\nархеология ёдгорлиги — Моддий маданий мерос объектларининг давлат кадастрига киритилган археология объекти;\n1.Маданий мерос / Археология мероси объектлари]\nархеология мероси объектлари — археология объектлари ва археология ашёлари мажмуи;\n1.Маданий мерос / Археология назорати]\nархеология назорати — археология тадқиқотининг археология объектини сақлаш мақсадида амалга ошириладиган ва археология объекти ҳудудининг чегараларида ер қазиш, ер тузиш, қурилиш, мелиорация, хўжалик, йўлсозлик ишларини ва бошқа ишларни бажаришда маданий мерос объектларини сақлаш талабларига риоя қилиниши устидан назорат ўрнатиладиган тури;\n1.Маданий мерос / Археология объекти]\nархеология объекти — инсон фаолиятининг барча кўринишларига тааллуқли ҳамда сақланиш ҳолатидан қатъи назар археологик, антропологик, этнографик қимматга ёки ўзга тарихий, илмий, бадиий, маданий қимматга эга бўлган жой, иншоот (асар), иморат, мажмуа (ансамбль), уларнинг бўлаклари, улар билан боғлиқ ҳудудлар;\n1.Маданий мерос / Археология тадқиқоти]\nархеология тадқиқоти — археология объектлари, археология ёдгорликлари ва археология ашёларини ўрганиш орқали янги билимларни эгаллаш мақсадида амалга ошириладиган фаолият;\n1.Маданий мерос / Археология қазишмалари]\nархеология қазишмалари — археология тадқиқотининг археология объектида қазишма ишларини қўллаган ҳолда маданий қатламлар, меъморий ва бошқа моддий қолдиқларни ўрганиш мақсадида амалга ошириладиган тури;\n1.Маданий мерос / Археология қидирувлари]\nархеология қидирувлари — археология тадқиқотининг археология объекти маданий қатламининг емирилиши билан боғлиқ бўлмаган (маданий қатлам қалинлигини аниқлаш учун чекланган қазишмадан ташқари) ва археология объектини аниқлаш, хариталаштириш, унинг чегараларини белгилаш, изоҳлаш, текшириш, шунингдек илгари аниқланган археология объекти тўғрисида замонавий маълумотларни олиш мақсадида амалга ошириладиган тури;\nилмий ҳисобот — очиқ варақ ва рухсатномага мувофиқ амалга оширилган археология қидирувлари, археология қазишмалари ва археология назоратининг натижалари тўғрисида тўлиқ маълумот берувчи ҳужжат;\nочиқ варақ — археологнинг профессионал даражасини тасдиқловчи ва унга археология қидирувлари, археология қазишмалари ва археология назоратини амалга ошириш ҳуқуқини берувчи ҳужжат;\nрухсатнома — очиқ варақ олган археологга археология объектида археология қидирувлари, археология қазишмалари ва археология назоратини амалга ошириш ҳуқуқини берувчи ҳужжат.\nАрхеология мероси объектларига бўлган мулк ҳуқуқи давлатга тегишлидир.\nАрхеология ашёлари оператив бошқариш ҳуқуқи асосида фан, маданият ва таълим муассасаларига бириктириб қўйилиши мумкин.\nАрхеология мероси объектлари моддий маданий мерос объектлари сирасига киради.\nархеология мероси объектларини муҳофаза қилиш ва улардан фойдаланиш соҳасидаги давлат сиёсатининг асосий йўналишларини амалга оширади;\nархеология мероси объектларини муҳофаза қилиш ва улардан фойдаланиш ва археология тадқиқотларини қўллаб-қувватлаш бўйича давлат дастурларини тасдиқлайди;\nАрхеология ашёлари давлат каталоги тўғрисидаги низомни тасдиқлайди;\nархеология ашёларини Археология ашёлари давлат каталогида рўйхатдан ўтказиш тартибини белгилайди;\nархеология ашёларини давлатга топшириш ҳамда уларни фан, маданият ва таълим муассасаларига бириктириб қўйиш тартибини белгилайди;\nфан, маданият ва таълим муассасаларига бириктириб қўйилган археология ашёларидан фойдаланиш тартибини белгилайди;\nархеология мероси объектларини муҳофаза қилиш ва улардан фойдаланиш соҳасидаги махсус ваколатли муассасани (бундан буён матнда махсус ваколатли муассаса деб юритилади) белгилайди;\nхалқаро археология тадқиқотларини ташкил этиш тартибини белгилайди.\nҚаранг: Ўзбекистон Республикасининг «Ўзбекистон Республикаси Вазирлар Маҳкамаси тўғрисида»ги Қонуни ва Ўзбекистон Республикасининг «Маданий мерос объектларини муҳофаза қилиш ва улардан фойдаланиш тўғрисида»ги Қонунининг 6-моддаси.\nархеология мероси объектларини муҳофаза қилиш, улардан фойдаланиш ва археология тадқиқотларини қўллаб-қувватлаш бўйича давлат дастурларини ишлаб чиқишда иштирок этади;\nархеология мероси объектларини муҳофаза қилиш, сақлаш ва улардан фойдаланиш устидан давлат назоратини амалга оширади;\nархеология ашёларини ҳисобга олиш ва сақлаш тартибини белгилайди;\nАрхеология ашёлари давлат каталогини юритади;\nархеология ашёларини Археология ашёлари давлат каталогида рўйхатдан ўтказади;\nАрхеология ашёлари давлат каталогида рўйхатдан ўтказилган археология ашёларини тасарруфдан чиқариш тўғрисида қарор қабул қилади;\nрухсатнома бериш тартиби ва шартларини белгилайди;\nберилган ҳар бир рухсатнома бўйича илмий ҳисобот қабул қилади;\nилмий ҳисоботлар архивини йиғади.\nЎзбекистон Республикаси Маданият ва спорт ишлари вазирлиги қонун ҳужжатларига мувофиқ бошқа ваколатларни ҳам амалга ошириши мумкин.\nМахсус ваколатли муассаса:\nфан, маданият ва таълим муассасаларида амалга ошириладиган археология тадқиқотларини мувофиқлаштиради;\nархеология қидирувлари, археология қазишмалари ва археология назоратини амалга ошириш тартибини тасдиқлайди;\nархеология объектларида махсус асбоб-ускуналардан фойдаланиш тартиби ва шартларини тасдиқлайди;\nархеология объектларида махсус асбоб-ускуналардан фойдаланиш учун махсус рухсатнома беради;\nўзига бириктириб қўйилган археология ашёлари ҳисобга олиниши ва сақланишини таъминлайди;\nилмий ҳисоботни тузиш, экспертизадан ўтказиш ва ундан фойдаланиш тартибини тасдиқлайди;\nочиқ варақ бериш тартиби ва шартларини, унинг шакллари намуналарини тасдиқлайди;\nочиқ варақ беради;\nберилган ҳар бир очиқ варақ бўйича илмий ҳисобот қабул қилади;\nилмий ҳисоботлар архивини йиғади;\nархеология мероси объектларининг тарихий-маданий экспертизасини ўтказишда қатнашади.\nМахсус ваколатли муассаса қонун ҳужжатларига мувофиқ бошқа ваколатларни ҳам амалга ошириши мумкин.\n1.02.00.00.00 Давлат бошқаруви асослари / 02.04.00.00 Маҳаллий ижроия органлари (Ҳокимликлар) (шунингдек, 01.15.03.00га қаранг) / 02.04.03.00 Маҳаллий ижроия органларининг тузилмаси ва штатлари]\nМаҳаллий давлат ҳокимияти органлари ўз ҳудудлари доирасида:\nархеология мероси объектлари лозим даражада муҳофаза қилиниши ва сақланиши учун шарт-шароитларни таъминлайди;\nархеология мероси объектларининг бут сақланиши ҳолати устидан давлат назоратини амалга оширади;\nочиқ варақ ва рухсатнома олган археологга археология қидирувлари, археология қазишмалари ва археология назоратини ташкил этишда ёрдам беради;\nер қазиш, ер тузиш, қурилиш, мелиорация, хўжалик, йўлсозлик ишлари ва бошқа ишлар учун ер участкалари ажратилишини лойиҳалаштиришда археология объектларини сақлаш талабларига риоя қилинишини қонун ҳужжатларига мувофиқ таъминлайди;\nфуқароларнинг ўзини ўзи бошқариш органлари, нодавлат нотижорат ташкилотларини ва фуқароларни археология мероси объектларини муҳофаза қилиш, сақлаш ҳамда тарғиб қилишга доир тадбирлар ўтказишга ихтиёрий асосда жалб этади.\nҚаранг: Ўзбекистон Республикаси «Маданий мерос объектларини муҳофаза қилиш ва улардан фойдаланиш тўғрисида»ги Қонунининг 9-моддаси ва Ўзбекистон Республикасининг «Маҳаллий давлат ҳокимияти тўғрисида»ги Қонуни.\nАрхеология объектларининг давлат томонидан муҳофаза қилинишини таъминлаш ва улардан фойдаланиш маданий мерос объектларини муҳофаза қилиш ва улардан фойдаланиш тўғрисидаги қонун ҳужжатларига мувофиқ амалга оширилади.\nҚаранг: Ўзбекистон Республикасининг «Маданий мерос объектларини муҳофаза қилиш ва улардан фойдаланиш тўғрисида»ги Қонуни.\nАрхеология объектини Моддий маданий мерос объектларининг давлат кадастрига киритиш маданий мерос объектларини муҳофаза қилиш ва улардан фойдаланиш тўғрисидаги қонун ҳужжатларига мувофиқ амалга оширилади.\nҚаранг: Ўзбекистон Республикаси Вазирлар Маҳкамасининг 2002 йил 29 июлдаги 269-сонли қарори билан тасдиқланган «Ўзбекистон Республикаси маданий мерос объектлари давлат кадастрини юритиш тартиби тўғрисида»ги низом.\nАрхеология ёдгорлигини Моддий маданий мерос объектларининг давлат кадастридан чиқариш унинг узил-кесил археология тадқиқотидан кейингина маданий мерос объектларини муҳофаза қилиш ва улардан фойдаланиш тўғрисидаги қонун ҳужжатларига мувофиқ амалга оширилади.\nҚаранг: Ўзбекистон Республикаси Вазирлар Маҳкамасининг 2002 йил 29 июлдаги 269-сонли қарори билан тасдиқланган «Ўзбекистон Республикаси маданий мерос объектлари давлат кадастрини юритиш тартиби тўғрисида»ги низомнинг 33 — 37-бандлари.\nАрхеология ашёларини давлат ҳисобига олишга уларни аниқлаш, батафсил тавсифи билан уларнинг рўйхатини тузиш, илмий ва маданий қимматини аниқлаш, илмий ҳисобот тақдим этиш, археология ашёларини Археология ашёлари давлат каталогида рўйхатдан ўтказиш, фан, маданият ва таълим муассасаларига бириктириб қўйилган археология ашёларини ҳисобга олиш киради.\nАрхеология ашёларини сақлаш уларнинг бут сақланишини таъминлаш учун моддий ва ҳуқуқий шарт-шароитлар яратилишини назарда тутади.\nФан, маданият ва таълим муассасаларига бириктириб қўйилган археология ашёларини ҳисобга олиш ва сақлаш Ўзбекистон Республикаси Маданият ва спорт ишлари вазирлиги белгилаган тартибда амалга оширилади.\nАрхеология ашёлари давлат каталогини Ўзбекистон Республикаси Маданият ва спорт ишлари вазирлиги юритади.\nЮридик шахсларнинг археология ашёларига бўлган фуқаролик ҳуқуқ ва мажбуриятларини белгилаш, ўзгартиришга ёки бекор қилишга қаратилган ҳаракатлари мазкур ҳаракатлар Археология ашёлари давлат каталогида рўйхатдан ўтказилганидан кейингина амалга оширилади.\nАрхеология ашёларини Археология ашёлари давлат каталогида рўйхатдан ўтказиш Ўзбекистон Республикаси Маданият ва спорт ишлари вазирлиги томонидан амалга оширилади.\nАрхеология ашёлари давлат каталогида рўйхатдан ўтказилган археология ашёларини тасарруфдан чиқариш мумкин эмас, уларнинг йўқолиши, емирилиши ёки бошқа археология ашёларига айирбошланиши ҳоллари бундан мустасно.\nАрхеология ашёлари давлат каталогида рўйхатдан ўтказилган археология ашёларини ушбу модданинг биринчи қисмида назарда тутилган ҳолларда тасарруфдан чиқариш тўғрисидаги қарор Ўзбекистон Республикаси Маданият ва спорт ишлари вазирлиги томонидан қабул қилинади.\nАрхеология ашёлари уларни Ўзбекистон Республикаси Вазирлар Маҳкамаси томонидан белгиланган тартибда кейинчалик фан, маданият ва таълим муассасаларига бириктириб қўйиш учун давлатга топширилиши керак.\nОчиқ варақ ва рухсатнома олган археолог археология ашёлари давлатга топширилишига қадар уларнинг бут сақланишини таъминлаши лозим.\nАрхеология ашёлари давлатга топширилганидан кейин очиқ варақ ва рухсатнома олган археологга топширилганлик фактини тасдиқловчи ҳужжат берилади.\nАрхеология ашёларини фан, маданият ва таълим муассасаларига бириктириб қўйиш тўғрисида қарор қабул қилинаётганда, мазкур муассасаларда моддий-техника базасининг, шу жумладан, хона ёки хоналар, сақлаш учун зарур асбоб-ускуналар, муҳофаза воситалари ҳамда ёнғинга қарши воситаларнинг мавжуд бўлиши мажбурий шарт ҳисобланади.\nАрхеология ашёлари улар аниқланган жойда қолдирилган тақдирда, очиқ варақ ва рухсатнома олган археолог маданий мерос объектларини муҳофаза қилиш ва улардан фойдаланиш соҳасидаги давлат бошқарувини амалга оширувчи тегишли орган билан биргаликда мазкур ашёларни консервациялаш чора-тадбирларини кўришлари лозим. Бунда мазкур археология ашёлари тавсифланиши, суратга олиниши ва илмий ҳисоботда кўрсатиб ўтилиши керак.\nФан, маданият ва таълим муассасаларига бириктириб қўйилган археология ашёларидан фойдаланишга фақат қуйидаги мақсадларда йўл қўйилади:\nилмий, маданий, таълим ва маърифий фаолият;\nархеология ашёларини эълон қилиш.\nФан, маданият ва таълим муассасаларига бириктириб қўйилган археология ашёларидан фойдаланиш тартиби Ўзбекистон Республикаси Вазирлар Маҳкамаси томонидан белгиланади.\nАрхеология ашёларини асраш чора-тадбирлари консервациялаш, таъмирлаш ва реконструкция қилиш ишларини ўз ичига олади.\nАрхеология ашёсини консервациялаш — археология ашёсини мавжуд кўринишида асраш ва унинг ҳолати ёмонлашувининг олдини олиш мақсадида амалга ошириладиган илмий ва илмий-техник тадқиқотлар ҳамда ишлаб чиқариш ишлари мажмуи.\nАрхеология ашёсини таъмирлаш — археология ашёсининг тарихий ва эстетик қимматини аниқлаш ҳамда сақлаб қолиш ва унинг бут сақланишини таъминлаш мақсадида амалга ошириладиган илмий ва илмий-техник тадқиқотлар ҳамда ишлаб чиқариш ишлари мажмуи.\nАрхеология ашёсини реконструкция қилиш — бутунлай ёки қисман шикастланган археология ашёсини тиклаш бўйича унинг сақланиб қолган асл бўлакларини имкон борича аниқлаштириш мақсадида, бироқ киритилган тўлдиришлар яққол билиниб турадиган тарзда амалга ошириладиган илмий ва илмий-техник тадқиқотлар ҳамда ишлаб чиқариш ишлари мажмуи.\nАрхеология ашёсини консервациялаш, таъмирлаш ва реконструкция қилиш ишлари мазкур археология ашёси бириктириб қўйилган фан, маданият ва таълим муассасаси маъмуриятининг қарори асосида амалга оширилади.\nАрхеология ашёлари Ўзбекистон Республикасидан олиб чиқилиши мумкин эмас, ушбу модданинг иккинчи қисмида назарда тутилган ҳол бундан мустасно.\nАрхеология ашёларини Ўзбекистон Республикаси ҳудудидан ташқарига вақтинча олиб чиқиш қонунда белгиланган тартибда амалга оширилади.\nҚаранг: Ўзбекистон Республикасининг «Маданий бойликларнинг олиб чиқилиши ва олиб кирилиши тўғрисида» Қонуни ва Ўзбекистон Республикаси Вазирлар Маҳкамасининг 1999 йил 23 мартдаги 131-сон қарори билан тасдиқланган «Маданий бойликларнинг олиб чиқилиши ва олиб кирилиши тартиби тўғрисида»ги низом.\nАрхеология қидирувлари, археология қазишмалари ва археология назорати ўз таъсис ҳужжатларида археология қидирувлари, археология қазишмалари ва археология назоратини амалга ошириш назарда тутилган давлат муассасалари ҳамда ташкилотлари томонидангина махсус ваколатли муассаса белгилаган тартибда амалга оширилади. Улар ишларнинг сифатли бажарилиши, илмий ҳисоботнинг ўз вақтида тақдим этилиши ва сифати учун жавобгар бўлади.\nАрхеологда очиқ варақ ва рухсатнома мавжуд бўлгандагина археология қидирувлари, археология қазишмалари ва археология назоратини амалга оширишга йўл қўйилади. У археология қидирувлари, археология қазишмалари ва археология назоратига бевосита раҳбарлик қилиши шарт.\nАрхеология объектида қазишмаларни ўзбошимчалик билан амалга ошириш тақиқланади. Бундай ҳаракат давомида қўлга киритилган археология ашёлари давлат мулкига топширилиши керак.\nҚаранг: Ўзбекистон Республикаси Фуқаролик кодексининг 196-моддаси.\nАрхеология қазишмаларини режалаштиришда устуворликка риоя қилиниши лозим бўлиб, бундай устуворликка мувофиқ археология қазишмалари, аввало, табиий емирилиш ва қонун ҳужжатларига мувофиқ ҳар қандай бошқа ҳаракатлар ҳамда ҳолатлар хавф туғдираётган археология объектларида ёки археология ёдгорликларида амалга оширилади.\nОчиқ варақ бериш тартиби ва шартлари, унинг шакллари намуналари махсус ваколатли муассаса томонидан тасдиқланади.\nРухсатнома бериш тартиби ва шартлари Ўзбекистон Республикаси Маданият ва спорт ишлари вазирлиги томонидан белгиланади.\nАрхеология тадқиқотларининг хусусиятига қараб очиқ варақ қуйидаги шаклларга эга бўлади:\nархеология қазишмаларини амалга ошириш ҳуқуқини берувчи 1-шакл;\nунча катта бўлмаган майдонларни (бир археология объектида 20 кв. метргача) қазиб очган ҳолда археология қидирувларини амалга ошириш ва археология мероси объектларининг тарихий-маданий экспертизасини ўтказиш ҳамда археология назоратини амалга ошириш доирасида ер участкаларини тадқиқ этиш ҳуқуқини берувчи 2-шакл;\nархеология объектида бирон-бир ер қазиш ишларини бажармаган ҳолда, археология қидирувларини амалга ошириш (бундан очилиб қолган жойларда чекланган тозалаш ишлари мустасно) ҳуқуқини берувчи 3-шакл;\nер қазиш, қурилиш ишлари чоғида емирилаётган ёки авария ҳолатида бўлган археология объектида унинг емирилиши хавфини бартараф этиш мақсадидаги муҳофаза-қутқарув қазишмаларини амалга ошириш ҳуқуқини берувчи 4-шакл.\n1 ва 4-шакллар бўйича очиқ варақлар муайян археология объектларида археология қазишмаларини амалга ошириш учун берилади.\n2 ва 3-шакллар бўйича очиқ варақлар Ўзбекистон Республикасининг тегишли маъмурий-ҳудудий бирлиги ва зарур бўлган ҳолларда, муайян археология объекти кўрсатилган ҳолда, археология қидирувларини амалга ошириш учун берилади.\nБерилган санасидан қатъи назар, очиқ варақнинг амал қилиш муддати календарь йилнинг сўнгги кунида тугайди.\nОчиқ варақ ва рухсатнома олган археолог:\nархеология қидирувлари, археология қазишмалари ва археология назоратини очиқ варақда белгиланган доирада амалга ошириш;\nархеология объектининг емирилишига олиб келаётган ҳар қандай ҳаракатларни тўхтатиш талаби билан маҳаллий давлат ҳокимияти органлари ва фуқароларнинг ўзини ўзи бошқариш органларига мурожаат қилиш;\nўзи аниқлаган археология ашёларининг археология тадқиқоти ва илмий экспертизасини ўтказиш ҳуқуқига эга бўлади.\nОчиқ варақ ва рухсатнома олган археолог қонун ҳужжатларига мувофиқ бошқа ҳуқуқларга ҳам эга бўлиши мумкин.\nрухсатномани маданий мерос объектларини муҳофаза қилиш ва улардан фойдаланиш соҳасидаги давлат бошқарувини амалга оширувчи тегишли органда рўйхатдан ўтказиши;\nархеология қидирувлари, археология қазишмалари ва археология назоратини очиқ варақда белгиланган доирада амалга ошириш тартибига риоя қилиши;\nархеология қидирувлари ва археология назоратини амалга оширишда археология объектида аниқланган емирилишлар тўғрисида маданий мерос объектларини муҳофаза қилиш ва улардан фойдаланиш соҳасидаги давлат бошқарувини амалга оширувчи тегишли органга бир ҳафталик муддатда ёзма шаклда хабар бериши;\nархеология қидирувлари, археология қазишмалари ва археология назоратини амалга оширишда аниқланган илгари номаълум бўлган археология объектлари ва археология ашёлари тўғрисида маданий мерос объектларини муҳофаза қилиш ва улардан фойдаланиш соҳасидаги давлат бошқарувини амалга оширувчи тегишли органга ёзма шаклда хабар бериши;\nбатафсил тавсифи (материали, ўлчамлари, санаси ва бошқалар) билан ҳар бир археология ашёсининг рўйхатини тузиши;\nархеология объектининг бирламчи консервацияси ва бут сақланишини таъминлаши;\nархеология қидирувлари, археология қазишмалари ва археология назоратини амалга оширишда аниқланган археология ашёларини Ўзбекистон Республикаси Вазирлар Маҳкамаси томонидан белгиланган тартибда давлатга топшириши;\nочиқ варақнинг амал қилиш муддати тугаганидан сўнг, бироқ келгуси календарь йилнинг биринчи чораги тугашидан кечиктирмасдан тегишинча Ўзбекистон Республикаси Маданият ва спорт ишлари вазирлигига ҳамда махсус ваколатли муассасага илмий ҳисобот тақдим этиши шарт.\nОчиқ варақ ва рухсатнома олган археолог зиммасида қонун ҳужжатларига мувофиқ бошқа мажбуриятлар ҳам бўлиши мумкин.\nАрхеология объектларида махсус асбоб-ускуналардан фойдаланишга махсус ваколатли муассаса томонидан берилган махсус рухсатнома мавжуд бўлгандагина йўл қўйилади.\nАрхеология объектларида махсус асбоб-ускуналардан фойдаланиш тартиби ва шартлари махсус ваколатли муассаса томонидан тасдиқланади.\nФан, маданият ва таълим муассасаларига бириктириб қўйилган археология ашёларининг археология тадқиқоти Ўзбекистон Республикаси Вазирлар Маҳкамаси томонидан белгиланган тартибда амалга оширилади.\nИлмий ҳисоботда археология қидирувлари, археология қазишмалари ва археология назоратини амалга оширишда аниқланган ва (ёки) тадқиқ этилган археология мероси объектлари тўғрисидаги тўлиқ маълумотлар матн ва чизма кўринишида тақдим қилиниши керак.\nИлмий ҳисоботга археология ашёси давлатга топширилганлигини тасдиқловчи ҳужжат илова қилиниши лозим.\nИлмий ҳисобот муддатсиз сақланиши лозим.\nИлмий ҳисоботнинг расмийлаштирилиши, мазмуни ва иловасига, уни тақдим этиш муддатига доир талаблар, шунингдек илмий ҳисоботни экспертизадан ўтказиш тартиби махсус ваколатли муассаса томонидан тасдиқланади.\nЎзбекистон Республикаси ҳудудидаги археология тадқиқотлари тўғрисида тегишли ҳужжатларга эга бўлган юридик шахслар махсус ваколатли муассасанинг ёзма сўровига кўра мазкур ҳужжатларнинг асл ёки кўчирма нусхаларини тақдим этиши шарт.\nОчиқ варақ ва рухсатнома олган археологнинг илмий ҳисоботга бўлган муаллифлик ҳуқуқи қонун ҳужжатларига мувофиқ таъминланади.\nҚаранг: Ўзбекистон Республикасининг «Муаллифлик ҳуқуқи ва турдош ҳуқуқлар тўғрисида»ги Қонуни.\nАрхеология мероси объектларини давлат томонидан муҳофаза қилиш ва улардан фойдаланишни, шунингдек археология қидирувлари, археология қазишмалари ва археология назоратини молиялаштириш Ўзбекистон Республикасининг Давлат бюджети маблағлари ва қонун ҳужжатларида тақиқланмаган бошқа манбалар ҳисобидан амалга оширилади.\nАрхеология мероси объектларини муҳофаза қилиш ва улардан фойдаланиш соҳасидаги халқаро ҳамкорлик Ўзбекистон Республикасининг қонун ҳужжатлари ва халқаро шартномаларига мувофиқ амалга оширилади.\nАрхеология мероси объектларини муҳофаза қилиш ва улардан фойдаланиш соҳасидаги низолар қонун ҳужжатларида белгиланган тартибда ҳал этилади.\nАрхеология мероси объектларини муҳофаза қилиш ва улардан фойдаланиш тўғрисидаги қонун ҳужжатларини бузганликда айбдор шахслар белгиланган тартибда жавобгар бўлади.\nҚаранг: Ўзбекистон Республикаси Маъмурий жавобгарлик тўғрисидаги кодексининг 64-моддаси ва Ўзбекистон Республикаси Жиноят кодексининг 132-моддаси.\nУшбу Қонун «Халқ сўзи» газетасининг 2008 йил 14 октябрдаги 200 (4863)-сонида эълон қилинган.\n(Ўзбекистон Республикаси қонун ҳужжатлари тўплами, 2009 й., 42-сон, 448-модда; 2017 й., 24-сон, 487-модда; Қонун ҳужжатлари маълумотлари миллий базаси, 19.04.2018 й., 03/18/476/1087-сон)


Месси ва Роналду «Лейпциг» талабларига тўғри келмаслиги маълум бўлди\n«РБ Лейпциг» клуби спорт директори Ральф Рангник жамоасининг муваффақиятлари, бундеслигада давом этаётган пешқадамлик ҳақида гапира туриб, Месси ва Роналду жамоасига тўғри келмаслигини маълум қилди.\n«Билмадим, бу революциями йўқми, аммо бир неча йил олдин 4-дивизионда ўйнаётган жамоа эндиликда бундеслигада 13 турдан кейин 33 очко жамғариб пешқадамлик қилса, ҳар доим ғалати туюлади.\nҲар сафар янги клуб пайдо бўлганида, рақиб жамоа фанатлари уларни душмандек кўради. Бироқ ҳозир эришаётган натижаларимиз учун муносиб эканимизга ишонадиган одамлар нафақат Лейпцигда, балки бошқа жойларда ҳам бор.\nМесси ёки Роналдуни клубимизга ўтиши ҳақида ўйлаш бемаънилик бўларди. Улар бизнинг клуб учун жуда қарилик ва қимматлик қилади», дея Рангникнинг сўзларидан иқтибос келтиради A Bola.


Эквадорда қаттиқ зилзила туфайли соҳилбўйи вайрон бўлди » Ўзбекистон янгиликлари – Zamin.uz\nТабиий офат мамлакатнинг балиқчилик қишлоқлари ва кичик шахарчалар жойлашган қирғоқбўйи қисмини бутунлай вайрон қилган. Ҳозирда Эквадорда фавқулодда вазият ҳолати эълон қилинган.\nЭквадор тарихида энг қўрқинчли зилзила кўплаб қурбонлар ва кенг кўламдаги вайронгарчиликка сабаб бўлди. Табиий офат юз берган ҳудуд мамлакатнинг бутун соҳилбўйини қамраб олган, бу эса юзлаб чақирим ер, дея хабар беради New York Times.\nРасмий маълумотларга биноан, 272 одам халок бўлган ва расман 2527 киши жароҳаҳланганлиги қайд этилган. Бироқ мамлакат президенти Рафаэль Корреа бу рақамлар тугал эмаслигини билдирди.\n"Бу рақамлар яна ўсиши аниқ, афсуски, салмоқли даражада", - дея огоҳлантиради у.\nНобуд бўлганлар орасида учта муҳожир: иккита Канада фуқороси ва битта колумбиялик бор\nReuters агентлигининг хабар беришича, Эквадор президенти Корреа мамлакатдаги ҳолат туфайли Европага ташрифини вақтидан аввал тугатишига тўғри келди. У зилзила ҳақида эшитиши билан Эквадордаги энг кўп талофот кўрган Манта шаҳрига келди. Мамлакатда фавқулодда вазият ҳолат эълон қилинган.\nЗилзила маркази соҳилбўйининг шимоли-ғарбий қисмида, Муисна шаҳридан 28 км наридаги аҳоли жойлашган жануби-шарқий қисмига яқин жойда эканлиги аниқланди. Асосий ер силкиниши маҳаллий вақт билан 23.58 да рўй берган. Зилзила ўчоғи 20,2 км чуқурликда жойлашган.\nАҚШ геология хизматининг хабарига кўра зилзила магнитудаси 7,8 балл бўлган. Асосий силкинишдан сўнгги кичик силкинишлар сони 180 тага етган. Эквадор геофизика институти ходимлари бу қисқа силкинишлар яна бир неча кун давом этишини айтишди.\nКолумбия, Коста-Рика, Панама ва Перу давлатлари ҳам салбий ҳолатлар олдини олиш мақсадида огоҳлантирилди.\nТабиий офат зарар етказган ҳудудларда қутқарув ишлари олиб борилмоқда. Бунинг учун 5000 нафар полициячи ҳамда 11 минг ҳарбий жалб этилди. Шунингек юзлаб шифокорлар ва қутқарув ҳизматчилари ҳам ёрдам беришмоқда.\n09:45 Колумбияда фавқулодда ҳолат эълон қилинди\n12:00 27 август Италияда мотам куни дея эълон қилинди


13:00 / 01.06.2020 1355 pdf Ўқиш режими + -\n2. «Улар учун унда (жаннатда) хоҳлайдиган нарсалари бор. Бизнинг ҳузуримизда эса зиёдаси бор» (Қоф сураси, 35-оят).\nАли ибн Аби Толиб ва Анас ибн Молик розияллоҳу анҳулар: «Бундан мурод Аллоҳнинг юзига назар солишдир», деганлар.\n3. «Гўзал (амал) қилганларга гўзал (мукофот) ва зиёдаси бор» (Юнус сураси, 26-оят).\n«Гўзал (мукофот)» жаннатдир, «зиёда» эса Аллоҳнинг юзига назар солишдир. Расулуллоҳ соллаллоҳу алайҳи васаллам ва саҳобалар худди шундай тафсир қилганлар.\nИмом Муслим ривоят қилган ҳадиснинг охирида:\n«Бас, ҳижобни очади. Улар У Зот таборака ва таолога назар соладилар. Уларга У Зотга назар солишдан кўра маҳбуброқ нарса ато қилинмагандур. Зиёда шудир», дейилган.\nИбн Жарир бир гуруҳ саҳобалардан, жумладан, Абу Бакр Сиддиқ, Ҳузайфа, Абу Мусо Ашъарий, Ибн Аббос розияллоҳу анҳумдан ривоят қилишича, улар ҳам худди шундай тафсир қилганлар.\n4. «Йўқ! Улар (кофирлар) ўша Кунда, албатта, Роббларидан ҳижобланадилар» (Мутоффифун сураси, 15-оят).\nИмом Шофеъий раҳматуллоҳи алайҳи ва бошқа имомлар ушбу оят ила аҳли жаннат Аллоҳнинг жамолини кўришига ҳужжат келтирганлар. Буни Тобарий ва бошқалар зикр қилганлар.\nҲоким Робиъ ибн Сулаймондан ривоят қилишича, у қуйидагиларни айтган:\n«Муҳаммад ибн Идрис Шофеъийдан ушбу оят ҳақида сўралганда мен ҳозир эдим, Шофеъий раҳматуллоҳи алайҳи шундай деди:\n«Анавилардан ғазаб туфайли ҳижоблангандан кейин, авлиёлари У Зотни розилиги туфайли кўриши турган гап».\nКўриш ҳақида ривоят қилинган ҳадислар мутавотир ва жуда ҳам кўпдир. Уларни «Саҳиҳ», «Муснад» ва «Сунан» китобларининг соҳиблари ривоят қилганлар. Кўриш ҳақидаги ҳадисларни ўттизтача саҳобий ривоят қилган.\nАбу Ҳурайранинг ҳадиси:\n«Баъзи одамлар: «Эй Аллоҳнинг Расули, қиёмат куни Роббимизни кўрамизми?» дейишди.\nРасулуллоҳ соллаллоҳу алайҳи васаллам: «Тўлин ой кечасида ойни кўрмай қоласизларми?» дедилар.\nУлар: «Йўқ, эй Аллоҳнинг Расули», дейишди.\nУл зот соллаллоҳу алайҳи васаллам: «Булут йўқ пайтда қуёшни кўрмай қоласизларми?» дедилар.\nУлар: «Йўқ», дейишди.\nУл зот соллаллоҳу алайҳи васаллам: «Албатта, сизлар У Зотни ана шундай кўрасизлар», дедилар».\n(Бухорий ва Муслим ривоят қилишган.)\n2. Худди Абу Ҳурайранинг мазкур ҳадисига ўхшаш ҳадис имом Бухорий ва имом Муслим томонидан Абу Саъид Худрий розияллоҳу анҳудан ҳам ривоят қилинган.\n3. Жарир ибн Абдуллоҳ Бажалийнинг ҳадиси:\n«Расулуллоҳ соллаллоҳу алайҳи васаллам билан ўлтирган эдик. У зот ўн тўрт кунлик ойга қарадилар-да:\n«Сизлар Роббингизни манавини кўраётганингиздек очиқ-ойдин кўрасизлар. Уни кўришда кўзингиз тўсилмайди», дедилар».\n4. Суҳайб розияллоҳу анҳунинг ҳадиси. Бу ҳадиснинг бир бўлаги имом Муслим ривояти ила, «Гўзал (амал) қилганларга гўзал мукофот ва зиёда бор» (Юнус сураси, 26-оят) ояти тафсирида келтирилган.\n5. Абу Мусо Ашъарий розияллоҳу анҳунинг ҳадисларида жумладан, қуйидагилар айтилган:\n«Жаннати Аднда у қавм билан Роббларини кўриш орасида У Зотнинг юзидаги кибриё ридоси бўлади, холос».\n6. Адий ибн Ҳотим розияллоҳу анҳунинг ҳадисларида жумладан, қуйидагилар келган:\n«Сиздан ҳар бирингиз мулоқот куни албатта Аллоҳ ила мулоқотда бўлади. У Зот билан анинг ўртасида ҳижоб ҳам, таржима қиладиган таржимон ҳам бўлмас. Бас, У Зот:\n«Наҳотки, Мен сенга набий юбормаган бўлсам, у сенга етказмаган бўлса?!» дейди. У:\n«Ҳа, ё Роббим (юбординг)», дейди. У Зот:\n«Наҳотки, Мен сенга мол ато қилмаган бўлсам, фазл бермаган бўлсам?!» дейди. У:\n«Ҳа, ё Роббим (бердинг)», дейди».\n(Бухорий ривоят қилган.)\nКелинг, зикр ва дуо қиламиз! 8-дуо Бозорга кираётиб ўқиладиган дуо\n15:00 / 01.06.2020 1218\nРамазондан сўнг нима қиламан? (еттинчи мақола)\n17:30 / 01.06.2020 703\nАллоҳ таоло .Сиз одамлар учун чиқарилган энг яхши уммат бўлдингиз. Амри маъруф қиласиз, наҳйи мункар қиласиз ва Аллоҳга иймон келтирасиз,, деган. Ислом уммати ўзи давоми...\n7091 23:47 / 02.12.2016\nНуъмон ибн Башир розияллоҳу анҳудан ривоят қилинади .У киши хутба қилаётиб .Набий соллаллоҳу алайҳи ва салламнинг .Албатта, аҳли дўзахнинг энг оз азобланадигани давоми...\n2953 19:09 / 02.12.2016\n.Модомики, ақл ҳис қилиш доирасидаги илм билан чегараланар экан, ўша доирадан ташқаридаги олам ndash ғайбий оламнинг маълумотлари ҳақидаги илмни қандай қилиб давоми...\n1325 18:37 / 18.10.2018\n6225 20:50 / 16.09.2017


Vivo кучли ва ҳамёнбоп 5000 мАч батареяли Y31 смартфонини ... - UzNews.uz\n18 февраля, 12:59 202 0\nVivo кучли ва ҳамёнбоп 5000 мАч батареяли Y31 смартфонини тақдим қилмоқда\nY31 смартфонини Ўзбекистон ҳудудида харид қилган кишилар кафолатланган совға - Vivo рюкзагига эга бўладилар.\nY31 смартфонини Ўзбекистон ҳудудида 2021 йилнинг 15 февралидан 10 март санасига қадар харид қилган кишилар кафолатланган совға - Vivo рюкзагига эга бўладилар.\nVivo компанияси янги Y31 смартфонини учтали AI-камерага эга охирги Android 11 операцион тизими базасида, 6,58 Halo FullView™ дисплейи, 18 Вт FlashCharge тезкор қувватлаш имконияти ва 5000 мАч аккумулятор билан тақдим этмоқда. Модель «Мовий океан» ва «Қора асфальт» рангларида сотувга чиқарилмоқда.\n«Қора асфальт» ранги самарали қора ранг кучи билан қувватлайди. «Мовий океан» ранги тропик океан рангларини олиб келади ва ҳаётдан мамнунлик ҳиссини беради, кўк ва яшил рангларнинг товланиши эса пляждаги дам олиш ҳақида эслатади.\nVivo Y31: Ўз кунингизни қувватлантиринг\n- Тунги съёмка имкониятига эга 48 мегапикселли асосий камера\n- 5000 мАч батарея + 18 Вт тезкор қувватлаш\n- Qualcomm® Snapdragon™ 662 процессори\n- Оператив хотира: 4 ГБ\n- Ички хотира: 128 ГБ\n5000 мАч батарея + 18 Вт тезкор қувватлаш\n5000 мАч батарея ва 18 Вт тезкор қувватлаш имкониятига эга смартфон 70 фоизгача тахминан бир соатда қувватланади. Қувватни сақлаш технологияси ва сунъий тафаккур тизими шарофати билан, битта тўлиқ қувват 17,9 соатгача HD-сифатда онлайн видеоларни томоша қилиш ёки 9,9 соатгача ўйин ўйнашга етади. Орқага қувватлаш функцияси бошқа қурилмаларни ҳам қувватлантиришга ёрдам беради, ҳатто фойдаланувчи уйдан ташқарида бўлса ҳам.\nРасмлар. Учтали AI-камера\nСъёмканинг турли режимларига эга 48 мегапикселли камера куннинг исталган вақтида тиниқ расмларни кафолатловчи расмларга ишлов бериш алгоритмларига эга.\nЭнди ҳар бир киши расмларга ўзининг индивидуаллигини қайд этадиган матн белгиларини қўйиши мумкин.\nЎзаро таъсир. Тунги съёмка учун камера\nY31 смартфони асосий камерасининг тунги режимида бир неча кадрларни бирлаштирганда шовқин кетказувчи алгоритмдан фойдаланилади, бу ҳатто паст ёруғликда ҳам тун жилоларини акс эттириш имконини беради. Энди ёрқин юлдузли осмонни битта уринишда суратга олиш мумкин. Тунги съёмка учун тўртта ажойиб фильтрлар профессионал суратчилар томонидан Vivo учун махсус яратилган.\nY31 смартфонининг асосий камерасидаги расмни электрон барқарорлаштириш (EIS) технологияси алоҳида кадрларни кесади ва текислайди, махсус алгоритм эса қўлларнинг титрашини тўғирлайди ва бу одамлар ва табиатни югуриш ёки велосипедда ҳаракатланиш вақтида суратга олиш имконини беради. Ҳар қандай шароитда равон расмлар!\nAudio Booster функцияси ёрдами билан севимли мусиқа, рингтон, видео лавҳалар ва фильмлардан янада кўпроқ завқланиш мумкин.\nЭксклюзив Multi-Turbo 4.0 режими асосий саҳналарни оптимизация қилади, шунингдек, ўйинларга процессор ва ички хотира устуворлигини беради, айниқса фон режимида кўплаб иловалар ишлаётган бўлса.\n«Хотиралар» расмларни вақти, жойи ёки ҳодисаси бўйича гуруҳ қилиб қўйиш имконини беради. Бунда ўзингиз учун расмлар уйғунлигининг янги усулларини очишингиз ва янада кўпроқ ёқимли лаҳзаларни яратишингиз мумкин.\niManager – сизнинг мобиль ёрдамчингиз\nСинчков iManager Vivo фойдаланувчиларини кундалик зерикарли ишлардан озод қилади. Энди хотирани тозалаш ёки тунги вақтда смартфонни диагностика қилиш каби ишларни бажариш учун ёрдамчини созлаб қўйиш мумкин.\nСмартфонлар ҳақидаги батафсил маълумотни www.vivo.com/uz расмий сайтидан олиш мумкин.\nТелефон: +998 (55) 503-20-20\nVivo компанияси ҳақида\nVivo — мобиль коммуникациялар соҳасида инновацион маҳсулот ва хизматлар яратиш бўйича етакчи ўринларда турувчи юқори технологияли глобал компания. Ҳозирда Vivo Шэньчжэн, Дунгуань, Нанкин, Пекин, Ханчжоу, Шанхай, Тайбэй, Токио ва Сан-Диегода тўққизта R&D марказларига эгалик қилади ва бошқаради, уларнинг фаолияти етакчи истеъмолчи технологиялари бўлган – 5G, сунъий тафаккур, фотосъёмка ва кейинги авлод смартфонларини ишлаб чиқаришга қаратилган.\nVivo фойдаланувчиларининг сони 300 000 000 кишидан ортиқ. Vivo смартфонлари 30дан ортиқ давлатларда тақдим этилган, бутун дунё бўйлаб 1000дан ортиқ шаҳарларда эса компаниянинг чакана савдо дўконлари очилган.\n25 февраля, 12:55 542 0\n26 февраля, 09:25 532 0\n25 февраля, 16:31 508 0\n25 февраля, 17:09 273 0\n26 февраля, 18:46 267 0\n25 февраля, 18:10 245 0\n27 Февраля, Суббота 241 0\n27 Февраля, Суббота 123 0\n27 Февраля, Суббота 97 0\n30 Января, Суббота 1553 0\n03 Февраля, Среда 1166 0\n01 Февраля, Понедельник 1155 0\n29 Января, Пятница 740 0\n29 Января, Пятница 701 0


Қўзиқориннинг фойдаси катта аммо меъёрдан ортиғи зарар - zarnews.uz\nҚўзиқориннинг фойдаси катта аммо меъёрдан ортиғи зарар\nЁмғирлар мавсуми бошланди. Кўм-кўк майсалар билан бирга қўзиқоринлар ҳам ердан бош кўтариб кўзимизни қувонтирмоқда. Бу пайтда табиат шайдолари қир-адирларга отланиб, дам олишни ёқтиради. Йўл ёқаларида, дарахтлар тагида ёмғирдан сўнг потирлаб чиққан қўзиқоринларни теришади ва фойдали ёки зарарли эканлигига ҳам қарамай истеъмол қилишади.\nЮртимизда қўзиқоринларнинг 200 дан ортиқ тури ўсади, аммо улардан фақат 25 туригина истеъмолга яроқлидир. Айниқса, рангсиз қурбақасалла (поганка), зеленушка, мухомор, қўнғироқдор ва жигарранг липета, моғор замбуруғи, чириндилар ва гўнг уюмларида учрайдиган гўнгсиёҳ замбуруғларни еб бўлмайди.\nЯнги терилган қўзиқоринлардан тайёрланган тузламалардан ҳам заҳарланиш ҳолатлари тез-тез учраб туради. Уни егандан сўнг 2-10 соат ўтгач, қоринда оғриқ, ич кетиш, қайт қилиш кузатилади. Беморнинг ранги сарғайиб, жигар ва талоғи катталашади. Улар таркибидаги гельвел кислота, гирометрин каби заҳарли моддалар жигар, буйрак, юрак, талоқ ва марказий асаб тизимини ишдан чиқаради.\nЖорий йилнинг ўтган 2 ойида вилоятимизда аҳоли ўртасида 3 та овқатдан заҳарланиш ҳолати аниқланди. Заҳарланган 11 нафар фуқародан 2 нафари вафот этган.\nВилоят ДСЭНМ мутахассислари аҳоли ўртасида овқатдан заҳарланиш ва ёввойи қўзиқоринларни истеъмол қилиш оғир оқибатларга олиб келиши юзасидан тарғибот ишлари олиб бормоқда. Деҳқон бозорлари ва кўчаларда сотилаётган қўзиқоринларни истеъмолдан олиб ташлаш борасида кучайтирилган тадбирларда иштирок этмоқда.\nБугунги кунда вилоятимизда кўпчилик тадбиркорлар иссиқхоналарда қўзиқорин етиштириш билан шуғулланади. Уларга ҳам маҳсулотни сифатли ва хавфсизлик талабларига риоя қилинган ҳолда етиштириш лозимлиги уқтирилмоқда.\nгигиенаси бўлинмаси мудири.


01.03.2021\t/ O'zbekiston\nТОШКЕНТ – Президент Мирзиёев бошлаб берган либерал иқтисодий ислоҳотлар жараёни Ўзбекистон пахта секторининг жадал хусусийлаштирилишига олиб келди ва фермерларнинг юз минглаб гектар ери бутун-бутун туманларда монопол мавқени эгаллаган хусусий компанияларга берилишини тезлаштирди. Қишлоқ хўжалиги иқтисодиётини бундай трансформациялаш кўплаб фермерларни хонавайрон қилди ва қишлоқ аҳлининг қашшоқлашувига олиб келди.\nSurxon Cotton Textile Custer LLC ўзини Ўзбекистон, Россия ва Буюк Британиядаги 25 дан ортиқ корхонани бирлаштирувчи йирик хусусий инвестор сифатида кўрсатиб келадиган Petromaruz Limited компаниясига тегишлидир. Petromaruz Limitedнинг эгаси эса Олий Мажлис Сенати аъзоси, яқинда ташкил этилган Пахта-тўқимачилик кластерлари уюшмаси раҳбари этиб тайинланган Муртазо Раҳматов ҳисобланади. Surxon Cotton Textile раҳбари эса Ўзбекистон Республикаси Ер ресурслари, геодезия, картография ва давлат кадастри давлат қўмитасининг собиқ раиси Саидқул Арабовдир.\n2018 йилда ҳукумат қарори билан Қашқадарё ва Сирдарё вилоятларидаги 50 000 гектар ер 2997 та фермер хўжалигини бошқарадиган Indorama Group таркибига кирувчи Indorama Agro компаниясига берилди. Ушбу фермер хўжаликларидан ҳозир Indorama Agro LLCнинг тўғридан тўғри бошқарувига ўтган 1068 таси ижара шартноманинг “ихтиёрий” бекор қилиниши натижасида қўшиб олинган. Indorama Group таркибига кирувчи Indorama Kokand Textile компанияси Ўзбекистонда ишлаган 10 йил давомида болалар меҳнати ва мажбурий меҳнатдан фойдаланганлик учун танқид қилиб келинган.\nВазирлар Маҳкамасининг 2018 йил 9 ноябрдаги қарори билан Жиззах вилоятининг Пахтакор туманидаги фермерларнинг 2000 гектар ери АҚШнинг Silverleafe Capital Partners Group компанияси шўъба ширкати бўлмиш Silverleafe International LLCга тегишли кластерга берилди. Навбатдаги ҳужжат билан кластерга берилган ер майдони 11 700 гектаргача кенгайди. Ушбу ҳужжат асосида 344 миллион АҚШ доллари миқдоридаги инвестиция эвазига кластер сезиларли солиқ имтиёзлари ва катта ер майдонига эга бўлди. Мазкур қарорга кўра, фермерлар кластер томонидан ҳайдаб ташланган ва ҳосили йўқ қилинган 921 гектар ерга экилган уруғ ва уни парваришлашга сарфланган харажатлари учун товон пули олиши керак эди. Гарчи фермерларга уруғ учун товон пули тўланган бўлса-да, улар ери ва даромад манбаини йўқотгани учун бир тийин ҳам ололмади.


Европарламент: ЕИ Россия Давлат Думасига сайловни тан олмасликка тайёр туриши керак\n05 декабр 2021, Тошкент вақти: 18:30\nРостов - Дон минтақасидаги сайлов участкаларидан бири. Россия, 17 сентябрь, 2021\nЕвропа парламенти 15 сентябрь куни Еврокомиссия ва Европа Кенгаши учун Россия билан муносабатларга оид тавсияларни маъқуллади. Тавсиялар Россия ҳукуматига нисбатан кескин танқидий мазмунда бўлиб, унда санкцияларни кучайтириш ва Давлат Думасига сайловнинг легитимлигини тан олишни рад этишга чақириқлар бор.\nҲужжат тавсиявий аҳамиятга эга – Европа иттифоқи ижроия тузилмалари унга амал қилишга мажбур эмас.\nТавсиялар бўйича овоз бериш натижалари пайшанба куни маълум бўлди. Европарламент депутатларидан 494 нафари ҳужжатни ёқлаб, 103 нафари эса унга қарши овоз берди. 72 нафар депутат бетараф қолди.\n“Time” журнали Навальнийни дунёнинг энг нуфузли кишилари рўйхатига киритди\nҲужжатда Европарламент депутатлари наздида Россия ҳукумати йўл қўяётган инсон ҳуқуқлари ва халқаро ҳуқуқ меъёрлари бузилишига оид қатор ҳолатлар санаб ўтилган. Қримнинг босиб олиниши, Россиянинг ЕИ мамлакатларидаги пропагандаси ва сохта ахборот тарқатиш фаолияти, “хорижий агентлар” ҳақидаги қонунчилик, Алексей Навальнийнинг заҳарланиши ва қамалиши, сиёсий ва фуқаровий фаолларга қарши қатағонлар, Чехия ҳудудида амалга оширилган қўпорувчилик ҳаракатлари шулар жумласидандир.\n“Европанинг ажралмас қисми”\nРоссия ҳужжатда “Европа қитъасининг ажралмас қисми” деб аталган ва унинг ЕИ билан тарихий, иқтисодий, маданий ва инсоний алоқаларга ҳамда демократик давлат ўлароқ ривожланиш салоҳиятига эгалиги таъкидланган.\nЕвропарламент “Россия халқи ҳамда жамиятни ортга силтовчи авторитар клептократия бўлмиш президент Путин режими” ўртасидаги тафовутни қайд этган. Урғуланишича, таклиф қилинган чоралар Россия ҳукуматига қарши қаратилган, Россия халқига эмас. Бинобарин, мазкур стратегия ҳам Кремлни хатти-ҳаракатлардан тийишга, ҳам Россия фуқаролари билан мулоқот олиб боришга асосланмоғи лозим.\nҲужжат муаллифларига кўра, ЕИ стратегияси эркинлик ва демократияни қўллаб-қувватлашга, шунингдек ЕИ ва унинг қўшнилари хавфсизлигини таъминлашга йўналтирилиши керак. Россия ҳукумати билан фақат ўзаро манфаатли масалалардагина мулоқот қилиш мумкин. Шунинг билан бирга ЕИ инсон ҳуқуқлари каби муҳим қадриятларни қурбон қилмаслиги лозим.\nҲужжатда ЕИ Россияни SWIFT тизимидан узиб қўйишга чақиришга тайёр туриши лозимлиги айтилади. Шунингдек, Европа мамлакатлари яна бир карра “Шимолий оқим-2” газ қувуридан фойдаланишдан воз кечишга чақирилган. Ҳужжатда яна, Россияни пул ювиш эҳтимоли катта мамлакатлар рўйхатига тиркаш имкониятини кўриб чиқиш ҳамда “инсон ҳуқуқлари бузилиши ёки демократик кучларга нисбатан тизимли қатағонлар учун” Россиянинг юқори мартабали мулозимлари, олигархлар ва Путиннинг яқин аъёнларига қарши санкциялар тайёрлашга чорловлар ҳам ўрин олган.\nШу билан бирга, Россия фуқаролик жамияти билан ҳамкорликни мустаҳкамлаш, россиялик талабаларнинг ЕИда таълим олишини қўллаб-қувватлаш, россияликларнинг виза олишини қулайлаштириш, россиялик сиёсий қочқинларга сиёсий дастак бериш таклиф қилинган. Булардан ташқари, рус тилида кўрсатувлар узатувчи “Эркин Россия телевидениеси”ни яратиш таклифи ҳам билдирилган.\nЕвропарламент, шунингдек, Борис Немцовнинг ўлдирилиши ва мухолифатчи Алексей Навальнийнинг заҳарланиши бўйича тергов ўтказишга чақиришни тавсия қилган.\nБи-би-си: Медведев Россия Думасига раҳбар бўлишни хоҳлаган, аммо Кириенко бунга йўл бермаган\nРоссия Давлат Думасига сайлов сохталаштирилгани ва ушбу жараёнда демократик тамойиллар бузилишига йўл қўйилганлиги эътироф этилган тақдирда ЕИ бу сайловнинг легитимлигини тан олмасликка шай бўлмоғи лозим. Қолаверса, ҳужжатда Путиннинг ҳозирги ваколат муддати тугайдиган 2024 йил 7 майдан кейин президентлик лавозимида қолишга уринишини қоралашга даъват этилган.\nЕвропарламент биринчи марта Россия ҳукуматига нисбатан қатъий чоралар кўришга чақириқлар билан чиқаётгани йўқ. Аммо амалда ЕИга аъзо давлатлар ва Евроиттифоқнинг ўзи Россияга нисбатан бирмунча юмшоқ сиёсат юритади.\nРоссия Давлат Думасига сайлов 17-19 сентябрь кунлари бўлиб ўтади. Унда 14 партия иштирок этмоқда. Айни чоғда Алексей Навальнийнинг ўнлаб тарафдорлари ва бошқа мустақил номзодлар сайловга қўйилмади.\nРоссия: Давлат думасига сайловда овоз бериш жараёни бошланди\nНавальний сафдошлари вазир Лавров ва олигарх Дерипаска алоқаларига оид суриштирув эълон қилди


Қозоғистондаги барча вилоятлар олий даражадаги йўллар билан боғланади\n08:59 / 15.03.2017\nҚозоғистон президенти Нурсултон Назарбоев 14 март куни Оқмола вилоятида ишчи йиғилиш ўтказди, деб хабар бермоқда Zakon.kz портали.\nНазарбоев йиғилишни очар экан, вилоятнинг янги ҳокими Малик Мурзалинни таништириб ўтди.\nҚозоғистон президенти вилоят фаоллари олдида сўзлаган нутқида вилоятнинг бир қатор кўрсаткичлар, жумладан саноат, қишлоқ хўжалиги, инвестициялар жалб қилиш, уй-жой қурилиши бўйича иқтисодиёти ўсганини қайд қилиб ўтди.\nНазарбоев ҳам бутун мамлакат, ҳам вилоят миқёсида саноатлаштириш ва инфратузилмавий ривожланиш дастурларини амалга ошириш муҳимлигини таъкидлаб ўтди.\n"Яқин йилларда Қозоғистонда 7000 км автомобиль йўллари қурилади. Барча вилоятлар олий даражадаги магистраллар билан боғланади. Бу йўллар асрларга, фарзандларимиз ва набиларимизга қолади. Бундан ташқари, аэропортларни тиклаш, Каспий денгизида иккита денгиз порти қуриш бўйича ишлар олиб борилмоқда. Мамлакатда амалга оширилаётган барча дастурлар янги ёндашувлар қўллашни кўзда тутади", деб айтди Назарбоев.\nНазарбоев нутқи сўнгида барча иштирокчиларга серҳосил йил ва баҳорги-кузги дала ишларида муваффақиятлар тилаб қолди.


17 апрел 2021, Тошкент вақти: 17:34\nАрманистон, Беларус, Қозоғистон, Қирғизистон ва Россия президентлари ташкилот йиғилишида.\nЕвросиё иқтисодий иттифоқига кирувчи давлатлар – Арманистон, Беларус, Қозоғистон, Қирғизистон ва Россия президентлари ташкилотнинг яқин беш йилга мўлжалланган ривожланиш стратегиясини қабул қилишдан бош тортди.\n19 май куни Евросиё олий иқтисодий кенгашининг видеоконференция тарзида ўтган йиғилишида, Қозоғистон президенти Қасим-Жомарт Тоқаев стратегия лойиҳасининг айрим бандлари “қайта ишланишга муҳтож”эканини айтди.\nТоқаевнинг айтишича, ташкилотга аъзо давлатлар ўртасида қонунчиликни уйғунлаштириш ва унификация қилиш, божхона, истеъмолчилар ҳуқуқи каби соҳаларга оид боблар ҳукуматлар ва парламентларнинг суверен ҳуқуқлари чекланишига сабаб бўлиши мумкин.\nРоссия президенти Владимир Путин эса иттифоқнинг мувофиқлаштирувчи органи бўлган Евросиё иқтисодий комиссиясининг ташкилотчилик ролини мустаҳкамлашни таклиф қилди.\nАйни пайтда йиғилишга раислик қилган Беларус президенти Александр Лукашенка Тоқаевни қўллаб-қувватлади ва стратегияни кейинроқ қайта кўриб чиқиш масаласини кўтарди.\nЕвросиё иқтисодий иттифоқи 2015 йилда Россия, Беларус ва Қозоғистон иштирокида ташкил этилган эди. Кейинроқ бу ташкилотга Арманистон ва Қирғизистон қўшилган. Ўзбекистон мазкур иттифоқда кузатувчи мақомида иштирок этиш масаласини кўриб чиқмоқда.


Шавкат Мирзиёев халқ дастурхонини ўйлаб қайғурмоқда » Ўзбекистон янгиликлари – Zamin.uz\nИқтисодиёт соҳасида амалга оширадиган ишларимиз аввало халқимизга, ҳар бир фуқарога қандай наф етказиши, унинг дастурхонида, кундалик ҳаётида акс этиши биз учун ўта муҳимдир.\nБу ғоя Тадбиркорлар ва ишбилармонлар ҳаракати – Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёевнинг сайловолди дастурида ўз ифодасини топган.\nИжтимоий соҳани ривожлантириш борасидаги “Ислоҳот – ислоҳот учун эмас, аввало инсон учун” тамойилини изчиллик билан ҳаётга татбиқ этишга жазм қилган номзодимизнинг сайловолди дастурида бугунги кунда ўз ечимини кутиб турган ижтимоий масалаларни ҳал қилиш учун мамлакатимиз миқёсидаги қатор мақсадли дастурларни амалга ошириш назарда тутилмоқда.\nЭнг аввало, аҳоли даромадларини муттасил ошириб бориш, турмуш даражасини янада яхшилаш, аҳолининг ижтимоий ҳимоясини кучайтиришиш мақсадида иш ҳақи, пенсия, стипендия ва нафақалар миқдорини босқичма-босқич ошириб бориш бўйича ишлар давом эттирилади.\nШунингдек, истеъмол товарлари, жумладан, арзон нархдаги озиқ-овқат маҳсулотлари рўйхатини кенгайтириш ва ҳажмини ошириш бўйича комплекс чора-тадбирларни амалга ошириш режалаштирилмоқда.\nМаълумки, бугунги кунда юртимизда 160 мингдан зиёд фермер хўжаликлари фаолият кўрсатаётган бўлиб, уларнинг 36 мингдан ортиғи кўп тармоқли йирик субъектлардир. Уларда деҳқончилик ёки чорвачилик билангина чекланиб қолмасдан, балки замонавий технологиялар, ихчам қайта ишлаш ускуналари жалб этилган ҳолда, қўшимча тармоқлар ўзлаштирилган. Бу аҳоли, айниқса, қишлоқ одамларининг бандлигини таъминлаш, даромадини ошириш, ички бозорни арзон ва юқори сифатли маҳсулотлар билан тўлдиришда муҳим омил бўлмоқда. Мустақиллик йилларида пахта майдонлари деярли 2 баробар қисқартирилиб, уларнинг ўрнига дон, сабзавот, полиз, мойли экинлар экилиб, боғ ҳамда токзорлар барпо этилмоқда. 2016 — 2020 йиллар мобайнида 170,5 минг гектар пахта ва 50 минг гектар ғалла майдонлари ўрнига озиқ-овқат экинлари экилиши белгиланиб, жорий йилнинг ўзида пахта майдонлари 30,5 минг гектарга қисқартирилди. Буларнинг самараси ўлароқ, мустақиллик йилларида қишлоқ хўжалиги маҳсулотлари етиштириш ҳажми 2 баробардан зиёд ошди, хусусан, картошка 7 марта, мева қарийб 6.3 марта, сабзавот 2,6 марта, сут ва сут маҳсулотлари 1,7 марта, гўшт 1,3 баробар ўсди. Ўзбекистон жуда қисқа вақт ичида ғалла мустақиллигини қўлга киритиб, дон ва дон маҳсулотларини экспорт қилувчи давлатлар сафидан мустаҳкам ўрин эгаллади. 1990 йилда атиги 1 миллион тоннадан зиёдроқ ғалла ҳосили етиштирган деҳқон ва фермерларимиз 2015 йилда 7 миллион 300 минг тоннадан зиёд сара дон йиғиштириб олишга эришишди.\nИшлаб чиқарилаётган қишлоқ хўжалиги маҳсулотларининг 42,2 фоизи чорвачилик соҳаси ҳиссасига тўғри келади. Ушбу жабҳада эркин бозор механизмлари шакллантирилгани, кўплаб имтиёзлар тақдим этилаётгани натижасида чорва моллари сони ҳамда гўшт ва сут маҳсулотлари ишлаб чиқариш ҳажми муттасил равишда ортиб бораяпти. 2015 йил якунларига кўра, барча тоифадаги хўжаликларда қорамоллар сони 1991 йилдагига нисбатан 2,4 баробарга, жумладан, сигирлар сони 2 баробар, паррандалар сони 1,8 марта кўпайгани шундай дейишимизга тўла асос бўла олади.\nБуларнинг бари Ўзбекистонимизда аҳолининг муҳим кундалик истеъмол товарларига бўлган талабини тўлиқ қондирибгина қолмай, катта миқдорда экспорт қилинишига имкон туғдирмоқда. Бунинг устига, озиқ-овқат саноати соҳасида янги ишлаб чиқаришларни ташкил этиш, мавжудларини модернизациялаш ва қувватларни ошириш мақсадида 2020 йилга қадар фақат давлат инвестиция дастурларига кўра 304 та йирик лойиҳалар ва 5000 та янги ишлаб чиқариш корхоналари ташкил этилиши режалаштирилган. Бу эса йилига қўшимча равишда 100 минг тонна озиқ овқат саноати маҳсулотлари, 130 хилдаги янги маҳсулот ишлаб чиқаришни йўлга қўйишга имкон беради. Мазкур лойиҳаларда янги технологияларни жорий этиш ва хом ашёни чуқур қайта ишлашга алоҳида эътибор берилади ва уларнинг аксарияти қишлоқ жойларида амалга оширилади.\nУшбу ҳайрли ишларга бош-қош бўлиб, Ўзбекистонимизнинг 32 млн. кишилик аҳолисининг фаровон ҳаёт кечиришини таъминлашдек масъулиятни ўз елкасига олишга жазм қилган, халқимиз учун муносиб турмуш шароитини яратишни асосий мақсад қилиб олган партиямиз томонидан Ўзбекистон Республикаси Президентлигига номзод сифатида кўрсатилган Шавкат Миромонович Мирзиёевни қўллаб овоз беришга чақирамиз.\nТеглар: экин ўз партиямиз устига киритиб хўжаликлари


Аллоҳ таъоло бу кенг оламдаги барча мавжудотларни ўз ҳикмати билан жуфт яратганидек, инсонни ҳам жуфт яратди. Бошқа жонли-жонсиз махлуқотларидан афзал ўлароқ уни ақл, тафаккур, нутқ каби улуғ неъматлари билан азизу мукаррам этди. Эркакни оилага меҳрибон бошчи, раҳбар қилиб, аёл зотини эса ардоқли, жуфти ҳалол, оиланинг чироғи, посбони ва фарзандларга мураббия қилиб яратган. Аллоҳ таъоло инсоният силсиласини давом эттириш учун аёлга оналик бахтини ва масъулиятини берди. Аёл эркак учун ширин ҳаёт ва таскину ором, осойишталик тимсолидир.\nМуқаддас динимиз таълимотларида аёлнинг шарафини, иффатини ҳақ ҳуқуқларини нақадар улуғ эканлиги батафсил кўрсатиб ўтилган. Ислом бундан ўнбеш аср муқаддам аёл ҳам инсон сифатида эркак билан тенг ҳуқуқларга эга эканлигини эълон қилди. Пайғамбаримиз Муҳаммад соллаллоҳу алайҳи васаллам аёл номини улуғлаш, унинг шаънини кўтариш, ҳақ ҳуқуқларини белгилаб беришда бутун кишилик жамиятига намуна бўлдилар. Мусулмонлар аёлга қандай муносабатда бўлиши лозим эканлиги ўз шахсларида намоён қилдилар. У зот оилаларига, қизларига, аёл қариндошларига, шунингдек, умуман аёл зотига алоҳида меҳр-шафқат билан муомала қилар ва умматларига: “Ким Аллоҳга ва охират кунига имон келтирган бўлса, қўшнисига озор бермасин, аёлларга доимо яхшилик қилсин...” деб тавсия қилар эдилар.\nИслом дини аёл зотини улуғлаш билан чекланиб қолмаган, балки эркак кишига берган барча ҳуқуқ ва вожиботлардан жамиятнинг ажралмас бир аъзоси бўлмиш аёлга ҳам берган. Илм олиш эркагу-аёлга бирдек фарз, молиявий муносабатларда аёл ўз моли ва бойликларини ўз ихтиёри билан тасарруф қила олади. Аёл эри ёки отасининг аралашувисиз тижорий шартномаларни ихтиёрий тарзда тузиш ҳуқуқига эга. Эркаклар молиявий муомалаларда қандай ҳуқуққа эга бўлишса, аёлларга ҳам худди шундай ҳуқуқлар берилган. Аёл ислом таълимотларига риоя қилган ҳолда жони, соғлиғи, ақлини сақлаш ва ривожлантириш, ақли ва жисмини ислоҳоти билан боғлиқ бўлган ҳамма ишларда эркак билан тенг ҳуқуқлидир.\nАслини олганда аёл аввало онамиз, қолаверса жуфти ҳалолимиз, опа синглимиз, қизимиздир. Ана шу нозик хилқатнинг ҳам жисмонан, ҳам маънан соғлом бўлиши, жамиятимиз соғлом бўлишини таъминлайди. Чунки келажак меваси бўлмиш фарзандларнинг дунёга келиши оналар сабабли бўлади. Уларга илк таълим-тарбияни ва одоб-ахлоқни ҳам оналар, момолар ўргатишади. Демак, келажак авлоднинг яхши, солиҳ бўлиши бугунги кун аёлларининг қанчалик солиҳа, ҳаёли, ахлоқли бўлишларига боғлиқ экан. Биз ҳозирги кунда ардоқлаб тарбиялаётган қизларимизни қанчалик илмли, ахлоқли, имонли, дунёқараши кенг, шу билан бирга аёлларга хос бир касб ҳунар устаси қилиб тарбиялай олсак, динимиз талаби, Ватан тараққиёти учун улуғ хизмат қилган бўламиз.\nБугунги маънавий таҳдидлар, информация хуружи авжига олган кунларда кўзимиз оқу қораси қизларимизни – келажак оналарини тарбиялаш янада долзарб вазифа бўлиб қолмоқда. Уларни турли диний экстремистик оқимлар, миссионерлар, оммавий маданият фитналаридан асраб, пок эътиқодли, миллий қадриятларга содиқ, юксак маънавиятли, илмли ва ўзига яраша касб-ҳунар эгаси қилиб тарбиялаш бош мақсадимиз бўлиши лозим.\nby 2020-02-12 11:12:18\nОИЛА МУСТАҲКАМЛИГИ ЙЎЛИДА\nby 2020-03-20 11:04:15


UyBor.uz сайтида квартиранинг нархини аниқлаб берувчи янги хизмат ишга туширилди\n13:17 / 22.06.2015\nКўчмас уй олди-сотдисига ихтисослашган UyBor.uz сайти мижозларга янги хизмат турини тақдим этмоқда. Эндиликда Тошкент шаҳрида жойлашган уйнинг ёки хонадоннинг нархини ушбу сайтда ҳисоблаб чиқиш мумкин бўлади. Бунга ишга туширилган янги хизмат – бозор нархи калкулятори ёрдам беради.\n“Тошкент шаҳридаги хонадоннинг бозор нархи калькулятори” хизматидан фақатгина UyBor.uz сайтида фойдаланиш мумкин. Унинг ўзига хос хусусияти шундаки, ушбу янгилик сайт фойдаланувчиларига, уй-жой ва кўчмас мулк қидираётган ёки уй сотишни истаган одамга уйдан чиқмай, уйда ўтириб нарх-наволарни чамалаш имконини беради.\nИлова берилган параметрлар бўйича (майдон, манзил, хонадоннинг тури ва ҳ.к.) Тошкент шаҳрида жойлашган хонадоннинг тахминий нархини ҳисоблаб чиқишга ёрдам беради. Ҳисоб-китоб натижалари Тошкент кўчмас мулк бозоридаги жорий нархларни акс эттиради ҳамда потенциал харидорлар ёки сотувчилар учун мўлжал бўлиб хизмат қилади.\nUyBor.uz сайти бозорда таклиф қилинаётган нархларни асосий таъсир омилларини ҳисобга олган ҳолда ҳар ой ўрганиб боради. Хонадон нархини чиқариш формуласи сайтнинг интеллектуал мулки ҳисобланиб, Ўзбекистон кўчмас мулк бозори профессионал иштирокчилари билан ҳамкорликда ишлаб чиқилган.\nХизмат, биринчи галда, Тошкент шаҳридаги харидорлар ва сотувчиларга, шунингдек, ўз хонадонининг нархига қизиқадиган барчага фойдалидир.\nХизматдан фойдаланиш учун қуйидаги йўлланма орқали ўтиб http://uybor.uz/uz/tseni-kvartir-v-tashkente, очилган саҳифадаги барча сатрлар тўлдирилади, “баҳолаш” тугмасининг босилиши билан натижалар келиб чиқади.\nХизмат бепул асосда кўрсатилади. У ҳозирча фақатгина Тошкент шаҳридаги хонадонларнинг нархини ҳисоблаб чиқариш имконини беради. Келажакда UyBor.uz сайти хизмат сифатини ва кўламини янада кенгайтиришни режалаштирмоқда.


Ғарб вакцина учун уруш олиб боришга тайёр — Sof.uz\n30.01 09:35 461 Тиббиёт\nЕвропа Иттифоқи BioNTech/Pfizer вакцинасини Буюк Британияга экспорт қилишни АstraZeneca инглиз-швед компанияси вакцина етказиб беришни тўхтатганлиги учун тақиқламоқчи. Бу ҳақида 29 январь, жума куни Британиянинг The Independent нашри Европа Кенгаши раҳбари Шарл Мишелнинг таҳририят ихтиёрига юборган мактубига асосланиб хабар бермоқда.\nУшбу ҳужжатга кўра, Брюссель Европа Иттифоқи аҳолисига вакциналар ишлаб чиқариш ва етказиб беришни таъминлаш учун бундай «шошилинч чораларни» қўллаш имкониятларини ўрганмоқда. Бунинг учун Европа Иттифоқи раҳбарияти муаммони «диалог ва музокаралар йўли билан» ҳал қилишга уринишда давом этар экан, барча қонуний воситалардан фойдаланишга тайёрлигини билдирган.\nАstraZeneca 22 январь куни кутилмаган тарзда ўз вакцинасини Европа Иттифоқига этказиб бериш кечиктирилганлигини эълон қилди. Aммо Буюк Британияга етказиб бериш ҳажмини тўлиқ ушлаб туришга кафолат берган. Компания бундай ҳаракатларни Европа Иттифоқи билан шартнома кейинчалик тузилганлиги билан изоҳлади. 2021 йилнинг биринчи чорагида АstraZeneca Европа Иттифоқига этказиб беришни 67 фоизга қисқартиришни мақсад қилган.\nЕвропа Иттифоқининг соғлиқни сақлаш бўйича комиссари Стелла Кйриакидес АstraZeneca’дан шартнома бўйича барча мажбуриятларни бажаришини талаб қилди. Европа Иттифоқи АstraZeneca’ни Буюк Британияга ва бошқа Европа Иттифоқи бўлмаган мамлакатларга Европа Иттифоқи вакциналарининг бир қисмини етказиб бераётганликда гумон қилмоқда.\nМаьлумот учун, Европа Иттифоқига аъзо 27 давлатнинг 450 миллион аҳолисидан ҳозирга қадар тахминан 8,4 миллион киши (аҳолининг 2 фоизидан сал кўпроқ) коронавирусга қарши эмланган. Агар ҳозирги суръат давом этса, европаликларни эмлаш икки йилгача чўзилиши мумкин.


Жорий йилда Ўзбекистон экспортининг кутилаётган ҳажми маълум бўлди\nМирзиёев Ўзбекистоннинг 2022-йилда кутилаётган экспорт ҳажмини маълум қилди\n13 Yanvar 15:32 Иқтисодиёт\nДавлат статистика қўмитаси МИЛЛИАРД МИРЗИЁЕВ стратегик ривожланиш ЭКСПОРТ\nЎзбекистон раҳбари Инвестициялар ва ташқи савдо вазирлиги ҳамда Стратегик ривожланиш агентлиги фаолиятига бағишланган йиғилишда жорий йилда кутилаётган экспорт ҳажмини маълум қилди.\nЎзбекистон 2022-йилда маҳсулот экспортини 14 миллиард долларга етказиш ниятида. Президент маълумотларига кўра, агар 2020-йилда экспорт ҳажми 9 миллиард долларни ташкил этган бўлса, 2021-йилда бу кўрсаткич 12 миллиард долларни ташкил этган. Унинг таркибида тайёр ва ярим тайёр маҳсулотлар улуши сезиларли даражада ошгани эътиборга молик, деди у.\nАввалроқ, Давлат статистика қўʻмитаси Ўзбекистон Республикасининг сўнгги 10 йилдаги экспорт ҳажми бўйича статистик маълумотларни тақдим этган эди:\nЎзбекистон 10 йил ичида гидроэнергетика қувватини 1,7 баробар ошириш ниятида\n2010 йилда – 13 миллиард доллар.\n2011 йилда – 15 миллиард доллар.\n2012 йилда – 13,6 миллиард доллар.\n2013 йилда – 14,3 миллиард доллар.\n2014 йилда – 13,5 миллиард доллар.\n2015 йилда – 12,5 миллиард доллар.\n2016 йилда – 12,1 млрд доллар.\n2017 йилда – 12,5 миллиард доллар.\n2018 йилда – 14 миллиард доллар.\n2019 йилда – 17,4 миллиард доллар.\n2020 йилда – 15,1 миллиард доллар.\nИқтисодий тадқиқотлар ва ислоҳотлар маркази томонидан Халқаро савдо маркази методологияси бўйича олиб борилган таҳлиллар шуни кўрсатадики, Ўзбекистон айрим турдаги маҳсулотлар бўйича сезиларли даражада фойдаланилмаган экспорт салоҳиятига эга, хусусан:\n986,7 миллион долларга мева-сабзавот маҳсулотлари;\nтўқимачилик — 686,6 миллион долларга;\nэлектротехника – 56,6 миллион долларга.\nCoca-Cola Bottlers Uzbekistan акцияларини сотиш жараёни бошланди\nКам таъминланган оилалар ўқувчилари ўқув қуролларини сотиб олишади\nЎзбекистонда тухум экспортини тақиқлаш жорий этилди – Иқтисодий ривожланиш вазирлиги


Бугун Миср чегараси яқинида рўй берган отишма давомида Исроил аскарлари икки фаластин жангарисини отиб ўлдирганлар.\n16 январ 2021, Тошкент вақти: 20:43\nФаластинликлар Исроил ҳудудларига ўтишга уринганларида бу ходиса рўй берган. Шунингдек икки исроил аскари ҳам яраланди. Ўтган тунда Исроил ҳарбийлари танк ва бронетехника ёрдамида Ғазо минтақасидаги Рафах шаҳрида ҳарбий амалиётлар олиб борганлар. Амалиётлар давомида фаластинликларнинг бир қанча турар жой бинолари вайрон бўлгани айтилмоқда. Ахборот агентликлари тарқатган маълумотларга кўра, икки фаластин жангчиси, шу жумладан 4 яшар бола ҳам нобуд бўлган.


13:21, 28.01.2020 // 62779\nҲафта ижтимоий муаммолари: Блогерлар чемпионати – 2020\nТўрт ҳафтадан бери йўқолиб кетган Сарвар уста яна сафимизга қайтди. Нега йўқолганини суриштирсак, сайлов ўтгач, устачилик қилиб ҳамманинг уйини бошқатдан автоном шаклда электрлаштирибди ва газлаштирибди. «Ие, давлатнинг электри ва газини қаерга бекитдингиз?», деган саволимизга «сайловдан кейин мен ҳам электр ва газни қидиряпман», жавобини берди. Шунча иш турганда электр-газ каби майда-чуйдалар билан одамларни чалғитманг, коммун..., йўғэ, буюк кела.. , яна адашдик, ҳа, янги Ўзбекистонни қуриб олсак, муаммонгиз ҳал бўлади, деб ишонтирдик.\nБиринчи қора ҳазил\nХўш, йигитлар. Яна блогерлар чемпионати ўтказамизми? Аввалгиларида жуда яйрадинглар, эсимда. Ўйин-кулги қилдинглар. Энди жиловни тортиш вақти келди. Энди чемпионат бошқача бўлади.\nУчинчи ўринга: қаттиқ огоҳлантириш;\nИккинчи ўринга: бешта минималка;\nБиринчи ўринга: ўн беш сутка.\nИккинчи қора ҳазил\nПарламент қуйи палатаси янги қонун лойиҳаси устида иш олиб бормоқда. Кузатувчилар янги қонун мамлакатимиз хавфсизлиги ва тараққиётини таъминлашда аҳамиятлигинини таъкидламоқда. Янги қонун туҳмат ва ҳақорат учун жазо турлари ўзгартирилишини назарда тутади. Лойиҳага кўра:\nОмма олдида ҳақорат қилган шахсга, оддий фуқаро бўлса, ЭКИҲнинг 40 бараваридан 60 бараваригача жарима солинади;\nОмма олдида ҳақорат қилган шахсга, блогер бўлса, 10 суткадан 1 йилгача озодликни чеклаш жазоси қўлланади;\nОмма олдида ҳақорат қилган шахс, ҳоким бўлса, узр сўраш ва Сенатда муҳокама қилиш орқали чора кўрилади.\nУзр, буёғи ўзбекчилик. Тилга эҳтиёт бўлиб юринглар, дейди холис экспертларимиз. Диванний аналитикларимиз ҳам буни тасдиқлайди. Ие, ҳа? Нега башарангни қийшайтирасан, блогер? Нуритдинов билан Оллошукуровани эслатавермасдан, катталар гапирганда хўп дегин. Улар нима деса, шу бўлади. Рақамли иқтисодиёт дейсанми? Бўлади у ҳам. Интернет тезлиги бўйича рейтингимиз, электр узилишини гапиришга бало борми? Муҳими, рақамли иқтисодиётни амалга ошириш. Эҳ, рақамли иқтисодиёт қандай яхши нарса. Бўлди, гапни кўпайтирмасдан ишлайлик, ватанимиз тараққиётига ҳисса қўшайлик.\n22:11 Кеча // 103296


22 январь, 2017, 17:37 895 0\nБу йилги Австралия очиқ чемпионатида сенсацион натижаларни қайд этаётган ҳамюртимиз Денис Истоминнинг турнинг тўртинчи босқичидаги рақиби номи маълум бўлди. Бу ҳақда аввал хабар бериб ўтгандик.\n“Australian open-2017”: Денис Истомин ўзини ғалабага етаклаган омилни ошкор қилди\nЭнди навбатдаги босқичда Ўзбекистоннинг биринчи рақамли теннисчисига болгариялик Григор Димитров рақиблик қиладиган бўлди.\nДенис Истомин навбатдаги босқичда болгариялик Григор Димитров билан баҳслашади\nШу муносабат билан SPORTS.uz интернет ахборот портали ҳам ушбу спортчи ҳақидаги маълумотлар билан қизиқди.\n“Australian open-2017”: Бугун сараланмаган теннисчилардан фақат Денис Истомин ғалаба қозонди\n1991 йилда туғилган теннисчи 2016 йил якунларига кўра, ATP рейтингида 17 ўринни эгаллаб турибди. Унинг асосий хусусиятларидан бири зарбаларини ўнг қўлда йўллайди ва шу жиҳати билан ҳамюртимизга ўхшаб кетади.\nБолгариялик теннисчининг катта дубулға турнирларидаги энг яхши натижасига тўхталадиган бўлсак, бу айнан Австралияда қайд этилган. Ўшанда у мусобақанинг чорак финал босқичига қадар етиб борганди. Аммо, унинг мусобақадаги иштирокининг давом эттиришига испаниялик Рафаель Надаль тўсқинлик қилганди ва ўша баҳсда 3-6 7-6 (7-3) 7-6 (9-7) 6-2 натижаси қайд этилган.\nУмуман олганда, 2008 йилда профессионал фаолиятини бошлаган теннисчининг Катта дубулға турнирларидаги энг яхши натижаси 2014 йил Уимблдон турнирида қайд этилган бўлиб, ўшанда у мусобақанинг ярим финалига қадар етиб борганди. Аммо, ўшанда у яқиндагина ҳамюртимиз Денис Истоминга мағлуб бўлган Новак Жокович тўсиғидан ўтолмаганди.\nНима бўлганда ҳам биз бўлажак баҳсда, ҳамюртимизга омад тилаймиз...


Украинанинг “катта оғаси” ҳарбий кемалар билан Россиянинг биқинига жойлашмоқчи | Qalampir.uz\nУкраинанинг “катта оғаси” ҳарбий кемалар билан Россиянинг биқинига жойлашмоқчи\nОлам\t09 Апрель 22:04 14356\nТуркия Монтрё конвенцияси иштирокчиларига АҚШ ҳарбий кемаларининг Ўрта ер денгизидан Қора денгизга ўтиши тўғрисида хабарнома юборди. Бу ҳақда бугун, 9 апрель куни ТАСС Россиянинг Туркиядаги элчихонасига таяниб ёзмоқда.\n“Туркия [Монтрё] конвенциясига мувофиқ унинг иштирокчиларига ҳарбий кемаларнинг Ўрта ер денгизидан Қора денгизга ўтиши тўғрисида хабарнома юборди”, дейди агентлик манбаси.\nРоссия иштирок этган 1936 йилдаги Монтрё Конвенциясига кўра, Туркия Қора денгиз бўйи давлатларини денгизга ҳарбий кема киришидан аввал огоҳлантириши керак.\nТуркия Ташқи ишлар вазирлигининг маълум қилишича, АҚШнинг иккита ҳарбий кемаси 14 ва 15 апрель кунлари Ўрта ер денгизи билан Қора денгизни боғлаб турувчи Босфор орқали ўтади ва у ерда 4-5 майга қадар қолади.\nКеча, 8 апрель куни CNN телеканалининг АҚШ Мудофаа вазирлигидаги манбасига асосланиб маълум қилишича, АҚШ Украинани қўллаб-қувватлашини намойиш этиш учун Қора денгизга яқин ҳафталарда ҳарбий кемаларини юбориш ҳақида ўйламоқда.\nМанбага кўра, АҚШ ҳарбий-денгиз флоти у ерга ўз денгиз кучларини мунтазам равишда жўнатиб туради, аммо ҳозирги пайтда бундай қадам Россия Федерацияси учун “махсус сигнал” вазифасини ўтайди. Шунингдек, Америка раҳбариятининг бундай чоралар кўриши Россиянинг Украина билан чегара ҳудудларда ўз кучларини тўплаши билан боғлиқ.\nСўнгги кунларда Россия ва Украина ўтрасидаги Донбассда ҳарбий ҳаракатлар фаол ҳолатга келиб қолган. Россия ушбу ҳудуд билан чегарада ўз ҳарбий кучини тўпламоқда.\nБу эса ўз навбатида Украина ва Ғарб давлатлари томонидан хавотирлар билан кутиб олинди. Россия Президентининг Матбуот котиби Дмитрий Песков эса “Россия қўшинларининг мамлакат ҳудуди бўйлаб ҳаракатланиши бошқа давлатларни безовта қилмаслиги керак, чунки бу уларга ҳеч қандай таҳдид солмайди”, дея таъкидлади.\n26 Ноябрь 13:02 42086\n26 Ноябрь 11:11 32905\n25 Ноябрь 20:25 29718\n24 Ноябрь 10:03 29469\n25 Ноябрь 08:20 29286


Состоялся «Месячник патриотизма»\nНКМК Маънавият ва маърифат маркази “Ватанпарварлик ойлиги” ҳамда 14 январ – Ватан ҳимоячилари куни муносабати билан комбинат бўлинмаларида “Ватанпарварлик – миллий юксалиш кафолати! ” шиори остида тарғибот-ташвиқот тадбирларини ташкил этаяпти.\nАна шу мавзудаги учрашувлар Шимолий кон бошқармаси, Навоий машинасозлик заводи, “1-гидрометаллургия заводи” кон бошқармаси, Марказий илмий-тадқиқот лабораторияси, Ишлаб чиқаришни автоматлаштириш бошқармаси, НКМК Марказий моддий-техника базаси, Уй-жой коммунал хўжалиги бошқармаси каби бўлинмаларда бўлиб ўтди.\nУчрашувларда афғон уруши қатнашчилари ҳам иштирок этишди. Тадбирларда Навоий давлат кончилик институти профессор-ўқитувчилари Ўзбекистон Республикаси Қуролли Кучлари ташкил топганлигининг 28 йиллиги ҳамда Ватан ҳимоячилари кунига бағишланган маърузалар билан чиқишлар қилдилар. Маърузаларда мамлакатимиз Қуролли Кучларида амалга оширилаётган туб ислоҳотлар эътироф этилди. Ёшларимизни Ватанга муҳаббат, ватанпарварлик руҳида тарбиялаш борасидаги долзарб вазифалар ҳақида фикр-мулоҳазалар билдирилди.\nЧу каби тадбирлар комбинатнинг барча бўлинмаларида уюшқоқлик билан ташкил этилмоқда.